
"Wahai orang-orang yang beriman! Janganlah kamu 
mendahului Allah dan Rasul-Nya, dan bertagwalah kamu 
kepada Allah. Sesungguhnya Allah Maha Mendengar dan 
Maha Mengetahuil(1). Wahai orang-orang yang beriman! 


Janganlah kamu  mengangkatkan suara-suara kamu 
mengatasi suara Nabi dan janganlah kamu bercakap 
dengannya dengan suara yang keras sebagaimana kamu 
bercakap di antara kamu dengan suara yang keras terhadap 
satu sama lain kerana dikhuatiri gugurnya pahala amalan- 
amalan kamu, sedangkan kamu tidak  sedar(2). 
Sesungguhnya orang-orang yang merendahkan suara 
mereka di sisi Rasulullah, merekalah orang-orang yang Allah 
telah ujikan hati mereka (dan menumpukannya) kepada 
tagwa. Mereka memperolehi keampunan dan pahala yang 
besar(3). Sesungguhnya orang-orang yang memanggilmu 
dari belakang bilik-bilik (kediamanmu) itu adalah kebanyakan 
dari mereka tidak berfikir(4). Dan sekiranya mereka bersabar 
sehingga engkau keluar menemui mereka, maka itulah yang 
lebih baik bagi mereka. Dan Allah Maha Pengampun dan 
Maha Pengasih(5). Wahai orang-orang yang beriman! Jika 
seorang yang fasig datang menemui kamu membawa. 
sesuatu berita, maka selidikilah (kebenarannya) kerana 
dikhuatiri kamu mengenakan tindakan yang buruk terhadap 
sesuatu kaum dengan kejahilan, dan menyebabkan kamu 
menyesal terhadap tindakan yang telah dilakukan kamu(@). 
Dan ketahuilah! Bahawa di dalam kalangan kamu ada 
Rasulullah. Jika Dia menurut kamu dalam kebanyakan urusan 
tentulah akan menyulitkan kamu, tetapi Allah menjadikan 
kamu cintakan keimanan dan menjadikan keimanan itu 
indah di dalam hati kamu dan menjadikan kamu bencikan 
kekufuran, kefasigan dan penderhakaan, merekalah orang- 
orang yang mendapat petunjuk(7). Sebagai limpah kurnia 
dan ni'mat dari Allah. Dan Allah Maha Mengetahui dan 
Maha Bijaksana(8). Dan jika dua puak dari orang-orang 
Mu'min berperang, maka damaikanlah di antara mereka. 
Dan jika salah satu dari kedua puak itu melakukan kezaliman 
terhadap satu puak yang lain, maka perangilah puak yang 

melakukan kezaliman itu sehingga mereka kembali kepada 
perintah Allah, dan jika mereka kembali, maka damaikanlah 
di antara keduanya dengan adil dan hendaklah kamu 
berlaku adil. Sesungguhnya Allah kasihkan orang-orang yang 
berlaku adil. “(9). 

“Sesungguhnya orang-orang Mu'min itu adalah saudara- 
saudara. Oleh itu damaikanlah di antara saudara-saudara 
kamu, dan bertagwalah kepada Allah agar kamu dikurniakan 
rahmat(10). Wahai orang-orang yang beriman! Janganlah 
satu kaum menghinakan satu kaum yang lain kerana boleh 
Jadi kaum yang dihinakan itu lebih baik dari kaum yang 
menghina, dan janganlah pula wanita-wanita menghinakan 
wanita-wanita yang lain kerana boleh jadi wanita-wanita 
yang dihinakan itu lebih baik dari wanita yang menghina. 
Dan janganlah kamu mengaibkan diri kamu sendiri dan 
janganlah kamu panggil memanggil di antara kamu dengan 
gelaran yang buruk. Seburuk-buruk nama ialah nama fasig 
sesudah seseorang itu beriman, dan barang siapa yang tidak 
bertaubat maka merekalah orang-orang yang zalim(1 1). 
Wahai orang-orang yang beriman! Jauhilah kebanyakan 
prasangka kerana setengah-setengah prasangka itu berdosa. 
Dan janganlah kamu mengintip dan janganlah kamu 
mengumpat satu sama lain. Apakah seseorang dari kamu 
suka makan daging saudaranya yang telah mati? Sudah 
tentulah kamu Jjijikkannya. Hendaklah kamu bertagwa 
kepada Allah. Sesungguhnya Allah Maha Menerima taubat 
dan Maha Pengasih(12) Wahai sekalian manusia! 
Sesungguhnya Kami telah menciptakan kamu lelaki dan 
perempuan dan Kami telah jadikan kamu berbagai-bagai 
bangsa dan berbagai-bagai suku supaya kamu berkenal- 
kenalan. Sesungguhnya orang yang paling mulia di antara 
kamu di sisi Allah talah orang yang paling bertagwa di antara 
kamu. Sesungguhnya Allah Maha Mengetahui dan Maha 
Pakar(13). Orang-orang Arab Badwi berkata: Kami telah 
beriman. Katakanlah (kepada mereka): Kamu belum lagi 
beriman, tetapi katakanlah: Kami telah memeluk Islam 
kerana keimanan belum lagi meresap ke dalam hati kamu. 
Dan jika kamu ta'at kepada Allah dan Rasul-Nya, maka Allah 
tidak akan mengurangkan sedikit pun pahala amalan kamu. 
Sesungguhnya Allah Maha Pengampun dan Maha 
Pengasih(14). Sesungguhnya orang-orang Mu'min yang 
sebenar ialah orang-orang yang beriman kepada Allah dan 
Rasul-Nya kemudian mereka tidak ragu-ragu dan berjihad 
dengan harta benda mereka dan jiwa raga mereka demi 
jalan Allah. Merekalah orang-orang yang sebenar 
beriman(15). Katakanlah: Apakah kamu hendak 
memberitahu kepada Allah tentang agama kamu (keimanan 
kamu) sedangkan Allah mengetahui segala isi langit dan 
segala isi bumi? Dan Allah Maha Mengetahui segala 
sesuatu(16). Mereka merasa mereka telah berbudi 
kepadamu kerana mereka memeluk Islam. Katakanlah: 
Janganlah kamu merasa berbudi kepada aku dengan 
keislaman kamu itu, malah Allahlah yang telah berbudi 
kepada kamu dengan memimpin kamu kepada keimanan 
Jika benar kamu beriman(17). Sesungguhnya Allah 
mengetahui segala sesuatu yang ghaib di langit dan di bumi. 

Dan Allah Maha Melihat segala apa yang dilakukan 
kamu. “(18). 


(Latar belakang dan pokok pembicaraan) 


Surah yang tidak melebihi lapan belas ayat ini 
adalah satu surah yang amat besar. la menganaungi 
berbagai-bagai hakikat yang agung dan hakikat- 
hakikat 'agidah dan syari'at,  hakikat-hakikat 
kewujudan dan insaniyah, iaitu hakikat-hakikat yang 
membuka matlamat-matlamat yang tinggi dan jauh 
kepada hati dan akal manusia. Ia menimbulkan 
berbagai-bagai fikiran yang mendalam dan 
pengertian-pengertian yang besar di dalam jiwa 
mereka. 


Kandungan surah ini meliputi methodologi- 
methodologi pembentukan dan penyusunan sebuah 
alam hidup dan mengandungi asas-asas didikan dan 
asuhan, juga dasar-dasar perundangan dan 
bimbingan. Isi kandungannya melebihi saiz surah ini 
dan bilangan ayat-ayatnya ratusan kali ganda. 


la mengemukakan dua perkara penting untuk 
diteliti dan difikir. Perkara pertama yang dikemukakan 
pada pandangan pembaca ketika membaca surah ini 
ialah mengemukakan rangka-rangka yang sempurna 
bagi sebuah alam hidup yang luhur, bersih dan sihat 
iaitu rangka-rangka yang mengandungi asas-asas, 
dasar-dasar dan peraturan-peraturan yang menjadi 
tapak tegak bagi alam hidup itu, juga menjamin 
kewujudan dan keselamatannya iaitu sebuah alam 
hidup yang lahir dari ajaran Allah dan bertawajjuh 
kepada Allah dan layak dihubungkan dengan Allah 
S.W.T., sebuah alam hidup yang bersih hati, bersih 
perasaan dan lidah, sebuah alam hidup yang 
bersopan santun dengan Allah dan Rasul-Nya, 
bersopan santun dengan diri sendiri, dengan orang- 
orang lain dan bersopan santun di dalam perasaan- 
perasaan dhamirnya dan di dalam pergerakan- 
pergerakan anggota tubuh badannya. Dan dalam 
waktu yang sama ia mempunyai undang-undang dan 
peraturan yang mengatur segala kedudukannya dan 
menjamin keselamatannya, iaitu undang-undang dan 
peraturan-peraturan ditegakkan di atas adab sopan 
itu dan terbit dari adab sopan yang sentiasa selaras 
dengannya, di mana hati alam hidup ini sama dengan 
zahirnya. Semua undang-undangnya selaras dengan 
perasaannya. Semua pendorongnya selaras dengan 
pengawalan-pengawalannya, semua perasaannya 
selaras dengan langkah-langkahnya yang bergerak 
menuju kepada Allah. Kerana itu penubuhan dan 
keselamatan alam hidup yang luhur, bersih dan sihat 
ini tidak diserahkan kepada adab sopan dhamir dan 
kebersihan hati sahaja, begitu juga ia tidak diserahkan 
kepada undang-undang dan peraturan sahaja malah 
kedua-duanya bertemu seimbang dan selaras. Begitu 
juga ia tidak diserahkan kepada perasaan individu 
rakyat dan tenaga usahanya sahaja sebagaimana ia 
tidak diserahkan kepada peraturan-peraturan kerajaan 
sahaja, malah rakyat dan kerajaan bertemu serasi dan 

bekerjasama dalam melaksanakan  kewajipan- 
kewajipan dan kegiatankegiatan masing-masing. 


la adalah sebuah alam hidup yang beradab sopan 
dengan Allah dan Rasul-Nya di mana seorang hamba 
mengetahui batas kehambaannya di hadapan 
Tuhannya dan Rasul yang menyampaikan perintah 
Tuhannya: 

“Wahai orang-orang yang beriman! Janganlah kamu 
mendahului Allah dan Rasul-Nya dan bertagwalah kamu 
kepada Allah. Sesungguhnya Allah Maha Mendengar dan 
Maha Mengetahui. “(1) 


Maksudnya, seorang hamba  Mu'min tidak 
seharusnya mendahului Allah dalam urusan suruhan 
atau 'amr (os!) atau urusan larangan atau nahi (-&). 
la tidak seharusnya mencadangkan kepada Allah 
sesuatu keputusan atau hukuman. la tidak seharusnya 
melampaui batas suruhan dan larangan yang telah 
ditetapkan Allah. Ia tidak seharusnya mempunyai 
sesuatu kemahuan atau fikiran sendiri di samping 
perintah-perintah yang telah ditetapkan Allah kerana 
bertagwa dan takut kepada-Nya dan kerana malu dan 
beradab sopan dengan-Nya. Peraturan adab sopan 
yang khusus telah digariskan untuk bercakap dengan 
Rasulullah s.a.w. dan menghormatinya: 

“Wahai orang-orang yang beriman! Janganlah kamu 
mengangkatkan suara-suara kamu mengatasi suara Nabi dan 
janganlah kamu bercakap dengannya dengan suara yang 
keras sebagaimana kamu bercakap di antara kamu dengan 

suara yang keras terhadap satu sama lain kerana dikhuatiri 
gugurnya pahala amalan-amalan kamu, sedangkan kamu 
tidak  sedar(2). Sesungguhnya — orang-orang — yang 
merendahkan suara mereka di sisi Rasulullah, merekalah 
orang-orang yang Allah telah ujikan hati mereka (dan 
menumpukannya) kepada tagwa. Mereka memperolehi 
keampunan dan pahala yang besar(3). Sesungguhnya orang- 
orang yang memanggilmu dari belakang bilik-bilik 
(kediamanmu) itu adalah kebanyakan dari mereka tidak 
berfikir(4). Dan sekiranya mereka bersabar sehingga engkau 
keluar menemui mereka, maka itulah yang lebih baik bagi 
mereka. Dan Allah Maha Pengampun dan Maha 
Pengasih. “(5) 


la merupakan sebuah alam hidup yang mempunyai 
peraturan yang kemas, di mana segala perkataan dan 
perbuatan harus diperiksa dengan teliti dari 
sumbernya yang sebenar sebelum diambil sesuatu 
tindakan. Peraturan ini disandarkan kepada dasar 
tagwa kepada Allah dan merujukkannya kepada 
Rasulullah — tanpa mendahului beliau dan 
mengemukakan cadangan yang tidak dipinta dan 
disuruh beliau: 

“Wahai orang-orang yang beriman! Jika seorang yang fasig 
datang menemui kamu membawa sesuatu berita, maka 
selidikilah (kebenarannya) kerana — dikhuatiri — kamu 
mengenakan tindakan yang buruk terhadap sesuatu kaum 
dengan kejahilan, dan menyebabkan kamu menyesal 
terhadap tindakan yang telah dilakukan kamul(6). Dan 
ketahuilah! Bahawa di dalam kalangan kamu ada Rasulullah. 
Jika Dia menurut kamu dalam kebanyakan urusan tentulah 
akan menyulitkan kamu, tetapi Allah menjadikan kamu 
cintakan keimanan dan menjadikan keimanan itu indah di 
dalam hati kamu dan menjadikan kamu bencikan kekufturan, 
kefasigan dan penderhakaan, merekalah orang-orang yang 
mendapat petunjuk(7). Sebagai limpah kurnia dan ni'mat 
dari Allah. Dan Allah Maha Mengetahui dan Maha 
Bijaksana. “(8) 


la adalah sebuah alam hidup yang mempunyai 
peraturan-peraturan dan tatacara yang amali dalam 
menghadapi pergaduhan dan perbalahan yang bolen 
merosakkan keutuhannya apabila dibiarkan tanpa 
sesuatu usaha untuk mengatasinya. Peraturan aan 

tatacara itu adalah lahir dari dasar persaudaraan di 
antara orang-orang Mu'min juga terbit dari dasar 
keadilan dan islah, dan seterusnya terbit dari perasaan 
tagwa kepada Allah dan dari harapan untuk 
mendapat rahmat dan keredhaan Allan: 

"Dan jika dua puak dari orang-orang Mu'min berperang, 
maka damaikanlah di antara mereka. Dan jika salah satu dari 
kedua puak itu melakukan kezaliman terhadap satu puak 
yang lain, maka perangilah puak yang melakukan kezaliman 
itu sehingga mereka kembali kepada perintah Allah, dan jika 
mereka kembali, maka damaikanlah di antara keduanya 
dengan adil dan hendaklah kamu berlaku adil. 
Sesungguhnya Allah kasihkan orang-orang yang berlaku 
adil). Sesungguhnya orang-orang Mu'min itu adalah 
saudara-saudara. Oleh itu damaikanlah di antara saudara- 
saudara kamu dan bertagwalah kepada Allah agar kamu 
dikurniakan rahmat. “(10) 


la adalah sebuah alam hidup yang mempunyai tata 
psikologi dalam meluahkan perasaan terhadap satu 
sama lain, di samping mempunyai tatalaku dalam 
berinteraksi terhadap satu sama lain: 

"Wahai orang-orang yang beriman! Janganlah satu kaum 
menghinakan satu kaum yang lain kerana boleh jadi kaum 
yang dihinakan itu lebih baik dari kaum yang menghina, dan 
janganlah pula wanita-wanita menghinakan wanita-wanita 
yang lain kerana boleh jadi wanita-wanita yang dihinakan itu 
lebih baik dari wanita yang menghina. Dan janganlah kamu 
mengaibkan diri kamu sendiri dan janganlah kamu panggil 
memanggil di antara kamu dengan gelaran yang buruk. 
Seburuk-buruk nama ialah nama fasig sesudah seseorang itu 
beriman, dan barang siapa yang tidak bertaubat, maka 
merekalah orang-orang yang zalim. “(11) 


la merupakan sebuah alam hidup yang berperasaan 
bersih dan segala kehormatan (orang ramai) terjamin. 

Alam hidup yang tidak menghukumkan orang lain 
dengan hanya berdasarkan prasangka-prasangka dan 
tidak bertindak mengintip mencari keaiban-keaiban 
orang lain, tidak mengganggu keamanan mereka, 
tidak menyentuh kehormatan mereka dan tidak 
menggugat kebebasan mereka sedikit pun: 

“Wahai orang-orang yang beriman! Jauhilah kebanyakan 
prasangka kerana setengah-setengah prasangka itu berdosa. 
Dan janganlah kamu mengintip dan janganlah kamu 
mengumpat satu sama lain. Apakah seseorang dari kamu 
suka makan daging saudaranya yang telah mati? Sudah 
tentulah kamu jijikkannya. Hendaklah kamu bertagwa 


kepada Allah. Sesungguhnya Allah Maha Menerima taubat 
dan Maha Pengasih. “(12) 


la merupakan sebuah alam hidup yang mempunyai 
wawasan kesatuan insaniyah yang sempurna iaitu 
kesatuan yang menggabungkan berbagai-bagai 
bangsa dan kaum dan mengguna satu neraca yang 
tunggal untuk menilaikan seluruh mereka. Itulah 
neraca Allah yang bersih dari hawa nafsu dan sikap 
yang terumbang-ambing: 


Pa AL 5 - G- 03 

H1 KEA ne LA H3 

@2 £ gt TN 
PAS AN 


“Wahai sekalian manusia! Sesungguhnya Kami telah 
menciptakan kamu lelaki dan perempuan dan Kami telah 
jadikan kamu berbagai-bagai bangsa dan berbagai-bagai 
suku supaya kamu berkenal-kenalan. Sesungguhnya orang 
yang paling mulia di antara kamu di sisi Allah ialah orang 
yang paling bertagwa di antara kamu. Sesungguhnya Allah 
Maha Mengetahui dan Maha Pakar. (13) 


Setelah menjelaskan hakikat-hakikat agung yang 
menggariskan rangka-rangka alam hidup yang luhur, 
bersih dan sihat itu, maka surah ini menggariskan 
pula ciri-ciri keimanan, dan dengan nama keimanan, 
para Mu'minin diseru supaya membentuk alam hidup 
ini, dan dengan nama yang sama mereka diseru 
menjunjung komitmen-komitmennya dengan sifat 
yang indah ini, yang mendorong ke arah menyambut 
seruan dan menyerah diri kepada Allah: 

"Wahai orang-orang yang beriman!“(12) 

Itulah seruan yang penuh mesra yang membuat 
seorang Mu'min merasa begitu malu kepada Allah 
jika ia tidak menyahutinya. Itulah seruan yang 
meringankan segala beban kewajipan yang berat dan 
memudahkan segala kesulitan yang dihadapi. Itulah 
seruan yang membuat hati manusia rindu untuk 


menyahutinya: 

“Orang-orang Arab Badwi berkata: Kami telah beriman. 
Katakanlah (kepada mereka): Kamu belum lagi beriman, 
tetapi katakanlah: Kami telah memeluk Islam kerana 
keimanan belum lagi meresap ke dalam hati kamu. Dan jika 
kamu ta'at kepada Allah dan Rasul-Nya, maka Allah tidak 
akan mengurangkan sedikit pun pahala amalan kamu. 
Sesungguhnya Allah Maha Pengampun dan Maha 
Pengasih(14). Sesungguhnya orang-orang Mu'min yang 
sebenar ialah orang-orang yang beriman kepada Allah dan 
Rasul-Nya kemudian mereka tidak ragu-ragu dan berjihad 
dengan harta benda mereka dan jiwa raga mereka demi 
jalan Allah. Merekalah orang-orang yang sebenar 
beriman(15). Katakanlah: — Apakah kamu hendak 
memberitahu kepada Allah tentang agama kamu (keimanan 
kamu) sedangkan Allah mengetahui segala isi langit dan 
segala isi bumi? Dan Allah Maha Mengetahui segala 

sesuatu. “(16) 


Pada akhirnya surah ini mendedahkan limpah kurnia 
Allah yang amat besar kepada manusia iaitu 
pengurniaan iman yang diberikan-Nya kepada sesiapa 
yang dikehendaki-Nya mengikut pertimbangan ilmu- 

"Mereka merasa mereka telah berbudi kepadamu kerana 
mereka memeluk Islam. Katakanlah: Janganlah kamu merasa 
berbudi kepada aku dengan keislaman kamu itu, malah 
Allahlah yang telah berbudi kepada kamu dengan memimpin 
kamu kepada keimanan jika benar kamu beriman(17). 
Sesungguhnya Allah mengetahui segala sesuatu yang ghaib 
di langit dan di bumi. Dan Allah Maha Melihat segala apa 
yang dilakukan kamu. (18) 


Perkara yang kedua yang dikemukakan kepada 
pandangan pembaca dari huraian surah ini dan 
setelah merujukkan kepada keadaan-keadaan yang 
berlaku ketika turunnya ayat-ayat ini jalan usaha- 
usaha yang besar yang berterusan yang dapat dilihat 
pada bimbingan-bimbingan Al-Gur'anul-Karim dan 
didikan Nabawi yang bijaksana untuk membentuk 
dan mengasuh kelompok Muslimin — yang 
melambangkan alam hidup yang luhur, bersih dan 
sihat di mana hakikatnya telah pun wujud di muka 
bumi ini pada satu masa yang silam, dan sejak itu ia 
bukan lagi merupakan satu wawasan idealistik dan 
bukan lagi merupakan impian yang melayang-layang 
dalam khayalan sahaja. 


Kelompok Muslimin yang mithali ini, yang telah lahir 
di alam kenyataan di satu zaman di dalam sejarah itu 
bukanlah tumbuh secara mendadak dan wujud secara 
kebetulan. Ia tidak diciptakan sehari semalam. Begitu 
juga ia tidak lahir ke alam al-wujud dengan satu 
tiupan yang mengubahkan segala sesuatu dalam 
sekelip mata, malah ia tumbuh dan berkembang 
subur perlahan-lahan sebagaimana berkembangnya 
pokok yang besar dan tinggi dengan akar umbinya 
yang mendalam di bumi. la telah mengambil masa 
yang lama yang diperlukan untuk kesuburannya. 
Begitu juga ia telah memakan usaha tenaga yang 
berterusan yang diperlukan oleh perkembangannya 
itu. la telah memerlukan pemeliharaan dan 
pengawasan yang teliti dan kesabaran yang lama dan 
usaha yang hemat untuk membetul, mengelok, 
memimpin, mendokong, memantap dan 
mengukuhkannya. la telah memerlukan pengalaman- 
pengalaman yang payah dan ujian-ujian yang sukar di 
samping memerlukan kepada bimbingan untuk 
mengambil pengajaran dari pengalaman-pengalaman 
dari ujian-ujian itu. Dan semuanya itu berlangsung 
dengan ri'ayah Ilahiyah yang dikurniakan kepada 
kelompok Muslimin, yang telah dipilih Allah untuk 
memikul amanah agama yang agung dan untuk 
melaksanakan kehendak iradat Allah di bumi ini, di 
samping adanya kelebihan-kelebihan dan bakat-bakat 
yang tersembunyi pada generasi itu dan sesuai pula 
dengan suasana-suasana dan keadaan-keadaan 
mereka. Dengan seluruh persediaan-persediaan ini 
terserlahlah sinar masyarakat Islam yang gemilang dan 
menakjubkan itu di dalam sejarah manusia dan 
lahirlah hakikat ini di alam kenyataan, iaitu hakikat 
yang kelihatan dari jauh seolah-olah impian yang 

“Wahai orang-orang yang beriman! Janganlah kamu 
mendahului Allah dan Rasul-Nya, dan bertagwalah kamu 
kepada Allah. Sesungguhnya Allah Maha Mendengar dan 
Maha Mengetahui(1). Wahai orang-orang yang beriman! 
Janganlah kamu  mengangkatkan suara-suara kamu 
mengatasi suara Nabi dari janganlah kamu bercakap 
dengannya dengan suara yang keras sebagaimana kamu 
bercakap di antara kamu dengan suara yang keras terhadap 
satu sama lain kerana dikhuatiri gugurnya pahala amalan- 
amalan kamu, sedangkan kamu tidak  sedar(2). 
Sesungguhnya orang-orang yang merendahkan suara 
mereka di sisi Rasulullah, merekalah orang-orang yang Allah 
telah ujikan hati mereka (dan menumpukannya) kepada 
tagwa. Mereka memperolehi keampunan dan pahala yang 
besar(3). Sesungguhnya orang-orang yang memanggilmu 
dari belakang bilik-bilik (kediamanmu) itu adalah kebanyakan 
dari mereka tidak berfikir(4). Dan sekiranya mereka bersabar 
sehingga engkau keluar menemui mereka, maka itulah yang 
lebih baik bagi mereka. Dan Allah Maha Pengampun dan 
Maha Pengasih.“(5) 





Rahsia Di Sebalik Seruan 1 » WI 


Surah ini dimulakan dengan seruan pertama yang 
mesra dan memberangsangkan hati: 

"Wahai orang-orang yang beriman!"“(1) 


laitu seruan dari Allah kepada orang-orang yang 
beriman kepada-Nya walaupun tanpa melihat-Nya. Ia 
memberangsangkan hati mereka dengan sifat iman 
yang mengikatkan mereka dengan Allah. la membuat 
mereka merasa bahawa mereka adalah kepunyaan 
Allah dan merekalah yang memakai lencana Allah. 
Seterusnya ia membuat mereka merasa bahawa 
merekalah hamba-hamba Allah dan bala tentera-Nya 
di planet bumi ini. la membuat mereka merasa 
bahawa mereka berada di bumi ini ialah untuk 
menyempurnakan satu urusan yang telah diatur dan 
dikehendaki Allah. la membuat mereka merasa 
bahawa Allah telah menjadikan mereka menyintai 
keimanan dan menjadikan keimanan itu perhiasan 
yang indah di dalam hati mereka. Itulah pilihan dan 
limpah kurnia Allah kepada mereka. Oleh itu adalah 
wajar kepada mereka berdiri di mana sahaja yang 
dikehendaki Allah, iaitu berdiri siap siaga di hadapan 
Allah untuk menerima apa sahaja perintah dan 
arahan-Nya sama ada mengenai dirinya atau 
mengenai orang lain untuk melaksanakan segala apa 
yang disuruh Allah dan redha dengan habuan yang 
nenen KaN Allah serta berserah kepada-Nya: 

“Wahai orang-orang yang ca Janganlah kamu 
mendahului Allah dan Rasul-Nya dan bertagwalah kamu 
kepada Allah. Sesungguhnya Allah Maha Mendengar dan 
Maha Mengetahui. “(1) 


Maksudnya, wahai orang-orang yang beriman! 
Janganlah kamu mengemukakan usul atau cadangan 
kepada Allah dan Rasul-Nya sama ada mengenai 
urusan diri kamu atau mengenai urusan-urusan hidup 
yang lain di sekeliling kamu. Janganlah kamu 
membuat sesuatu keputusan sendiri sebelum 
mendengar keputusan Allah melalui Rasul-Nya dan 
janganlah kamu menghukumkan sesuatu tanpa 
merujukkan kepada firman Allah dan sabda Rasul- 
Nya. 


Ujar Oatadah: "Kami telah diceritakan bahawa ada 


orang-orang (sahabat-sahabat) di masa itu bercakap- 
cakap: Alangkah bagusnya jika diturun begini, begini. 
Jika betul begini patutnya begini. Lalu Allah 
melarangkan perbuatan itu”. Kata al-'Aufi pula: 
"Mereka dilarang bercakap-cakap di hadapan 
Rasulullah s.a.w.”. Kata Mujahid:“Janganlah kamu 
mengemukakan — cadangan-cadangan — mengenai 
sesuatu kepada Rasulullah s.a.w. sehingga Allah 
menetapkan hukuman-Nya melalui Rasul-Nya”. Kata 
adh-Dhahak: "Janganlah kamu memutuskan sesuatu 
perkara dari peraturan-peraturan agama kamu tanpa 
merujukkan kepada Allah dan Rasul-Nya”. Kata 'Ali 

ibn Talhah dari ibn "Abbas r.a. "Janganlah kamu 
mengatakan sesuatu yang menyalahi Al-Gur'an dan 
as-Sunnah". 


Itulah adab sopan dengan Allah dan Rasul-Nya. Ia 
merupakan adab cara menerima dan melaksanakan 
perintah Allah. Dan dalam waktu yang sama ia 
merupakan satu dasar dari dasar-dasar tasyri' dan 
amalan. la merupakan adab sopan yang lahir dari 
perasaan tagwa kepada Allah, iaitu perasaan yang 
lahir dari kesedaran bahawa Allah itu Maha 
Mendengar dan Maha Mengetahui. Semua hakikat 
yang besar ini terkandung dalam satu ayat yang 
pendek ini sahaja. 


Demikianlah orang-orang Mu'min di zaman itu 
beradab sopan dengan Allah dan Rasul-Nya. Oleh itu 
tiada siapa pun dari mereka datang membuat 
cadangan kepada Allah dan Rasul-Nya, dan tiada 
siapa pun yang datang mengemukakan pendapat 
yang tidak dipinta Rasulullah s.a.w., dan tiada siapa 
pun dari mereka membuat sesuatu keputusan atau 
menetapkan sesuatu hukum melainkan lebih dahulu 
mereka rujukkan kepada firman Allah dan sabda 
Rasul-Nya. 


Menurut riwayat Ahmad, Abu Daud, at-Tirmizi dan 
Ibn Majah dengan sanadnya dari Mu'az r.a. bahawa 
Rasulullah s.a.w. telah bertanya kepadanya ketika dia 
diutus ke Yaman: 


“Engkau hendak menghukum dengan apa? 
Jawabnya: “Dengan kitab Allah Ta'ala.” Tanya 
Rasulullah s.a.w. lagi: “Bagaimana jika engkau tidak 
menjumpainya dalam kitab Allah?” Jawabnya: 
“Dengan Sunnah Rasulullah s.a.w,” Tanya Rasulullah 
saw. lagi: “Bagaimana jika engkau tiaak 
menjumpainya dalam Sunnah Rasulullah?” Jawab 
Mu'az r.a. "Hamba akan berijtihad menggunakan 
fikiran hamba.” Lalu beliau pun menepuk-nepuk dada 
Mu'az sambil bersabda: “Alhamdulillah, bersyukurlah 
kepada Allah yang telah memberi taufik kepada 
utusan Rasulullah s.a.w. ke arah yang diredhai 
Rasulullah.” 


Sehingga walaupun Rasulullah s.a.w. bertanya 
mereka tentang hari dan tempat yang benar-benar 
diketahui mereka, namun mereka tetap mendiamkan 
diri dari menjawab pertanyaan beliau kecuali dengan 
mengatakan: “Allah — dan Rasul-Nya lebih 
mengetahui”, kerana takut jawapan itu mendahului 
Allah dan Rasul-Nya. 


Mengikut hadith Abu Bakrah Nafi ibn al-Harith ath- 
Thagafi r.a. katanya: Nabi s.a.w. telah bertanya 
sahabat-sahabatnya pada masa mengerjakan Haji al- 
Wida': “Bulan ini bulan apa?" Jawab kami: “Allah 
dan Rasul-Nya lebih mengetahui: “Lalu beliau pun 
diam hingga terfikir oleh kami bahawa beliau akan 
mengubahkan nama bulan ini, kemudian beliau 
bertanya lagi: “Tidakkah bulan ini bulan Zulhijjah?” 
Jawab kami: 'Ya!” Beliau bertanya lagi: Negeri ini 
negeri apa?” Jawab kami: “Allah dan Rasul-Nya lebih 

mengetahui. “ Lalu beliau pun diam hingga terfikir 
oleh kami bahawa beliau akan mengubahkan nama 
negeri ini, kemudian beliau bertanya lagi: “Tidakkah 
negeri ini negeri Tanah Suci?” Jawab kami: "Ya!" Lalu 
beliau bertanya lagi: "Hari ini hari apa?” Jawab kami: 
“Allah dan Rasul-Nya lebih mengetahui." Beliau diam 
hingga terfikir oleh kami bahawa beliau akan 
mengubahkan nama hari itu. Kemudian beliau 
bertanya lagi: “Bukankah hari ini Hari Korban?” 
Jawab kami: Yah... hingga akhir. 


Inilah gambaran adab sopan dan tagwa yang 
dicapai oleh orang-orang Islam (para sahabat) selepas 
mereka mendengar seruan dan arahan ayat itu, juga 
setelah mereka mendengar anjuran-Nya supaya 
bertagwa kepada Allah Yang Maha Mendengar dan 
Maha Mengetahui. 


Adab Sopan Bercakap Dengan Rasulullah s.a.w. 


Adab sopan yang kedua ialah adab sopan bercakap 
dengan Nabi mereka s.a.w. dan menghormati beliau 
di dalam hati dengan penghormatan yang terpantul di 
dalam nada-nada suara mereka dan adab sopan 
membezakan peribadi beliau dan kedudukannya di 
kalangan mereka. Allah mengajak mereka supaya 
mematuhi adab sopan ini dengan seruan yang kasih 
mesra dan mengingatkan mereka supaya jangan 
melanggar amaran yang menakutkan ini: 

“Wahai orang-orang an beriman! Janganlah kamu 
mengangkatkan suara-suara kamu mengatasi suara Nabi dan 


janganlah kamu bercakap dengannya dengan suara yang 
keras sebagaimana kamu bercakap di antara kamu dengan 


suara yang keras terhadap satu sama lain kerana dikhuatiri 


gugurnya pahala amalan-amalan kamu, sedangkan kamu 
tidak sedar. (2) 


Maksudnya, wahai orang yang beriman! Hendaklah 
kamu menghormati Nabi kamu yang menyeru kamu 
kepada keimanan kerana dikhuatirkan gugurnya 
pahala amalan-amalan kamu tanpa disedari. 
Hendaklah mereka berhati-hati terhadap tempat 
gelincir ini yang mungkin membawa akibat gugurnya 
amalan mereka di luar kesedaran dan pengetahuan 
mereka. 


Seruan yang mesra dan amaran yang menakutkan 
ini telah meninggalkan kesan yang amat mendalam di 
dalam hati mereka. 


Ujar Al-Bukhari: Kami telah diceritakan oleh Busrah 
ibn Safwan al-Lakhmi kami telah diceritakan oleh Nafi' 
ion 'Umar, dari Ibn Abu Mulaykah katanya: Hampir- 
hampir dua sahabat yang terpilih itu binasa, iaitu Abu 
Bakr dan 'Umar r.'anhuma kedua-duanya telah 
meninggikan suara mereka di sisi Nabi s.a.w. ketika 
beliau ditemui oleh rombongan Bani Tamim (pada 

tahun yang kesembilan Hijrah). Salah seorang dari 
keduanya mencadangkan al-Agra' ibn Habis r.a. 
saudara Bani Mujasyi' (supaya menjadi ketua 
rombongan itu), sedangkan yang seorang lagi 
mencadangkan seorang yang lain. Kata Nafi': Saya 
tidak ingat namanya (mengikut satu riwayat yang lain 
nama orang itu ialah al-Ga'ga ibn Ma'bad), lalu Abu 
Bakr pun berkata kepada 'Umar r.a.: “Anda hanya 
mahu menyalahi saya. "Jawab 'Umar: “Saya 
bukannya hendak menyalahi anda.” Mereka berdua 
bercakap Saba suara yang tinggi lalu turunlah ayat. 

Kata Ibn az-Zubayr r.a.: Sebaik sahaja 'Umar r.a. 
mendengar bacaan Rasulullah s.a.w. selepas turunnya 
ayat ini ia terus bertanya kepadanya. Diriwayatkan 
dari Abu Bakr r.a. katanya: "Apabila ayat ini turun aku 
pun berkata kepada Rasulullah s.a.w.: Wahai 
Rasulullah! Demi Allah hamba tidak akan bercakap 
dengan anda melainkan dengan suara seperti 
berbisik.” 


Ujar al-imam Ahmad: Kami telah diceritakan oleh 
Hasyim, kami telah diceritakan oleh Sulaiman ibn al- 
Mughirah dari Thabit dari Anas ibn Malik r.a. katanya 
apabila kale ayat: 

kebetulan Thabit ibn -.. ibn asy-Syammas seorang 
yang selalu bercakap dengan suara yang tinggi, lalu ia 
pun berkata: "Akulah yang bercakap dengan suara 
yang tinggi dengan Rasulullah s.a.w., aku nampaknya 
termasuk dalam ahli Neraka, sia-sialah amalanku.” 
Lalu dia duduk di rumah bersama keluarganya. Tiba- 
tiba Rasulullah s.a.w. mencarinya, lalu setengah- 
setengah sahabat pergi mendapatkannya dan berkata 
kepadanya: “Rasulullah s.a.w. mencari engkau, 
apakah yang telah terjadi kepada engkau? 
"Jawabnya: "Akulah yang telah meninggikan suaraku 
melebihi suara Nabi s.a.w. Aku selalu bercakap 
dengan suara yang tinggi. Sia-sialah amalanku, aku 
nampaknya termasuk dalam ahli Neraka.” Lalu 
mereka pun datang menemui Rasulullah s.a.w. dan 
menceritakan perkataan Thabit itu kepadanya, lalu 
Rasulullah s.a.w. pun bersabda: “Tidak, dia dari ahli 
Syurga." KataAnas r.a.: “Kami tengok dia (Thabit) 
berjalan di antara kami dan kini tahulah kami bahawa 
dia dari Ahli Syurga.” 


Gg 


Demikianlah hati para sahabat itu takut dan 
gementar kerana kesan seruan mesra ayat ini. 

Demikianlah mereka beradab sopan di hadapan 
Rasulullah s.a.w. kerana takut gugurnya pahala 
amalan-amalan mereka tanpa disedari. Andainya 
mereka sedar tentulah mereka dapat membetulkan 
semula, tetapi tempat gelincir yang tersembunyi itu 
tetap menjadi sesuatu yang amat menakutkan 
mereka. 


Kemudian Allah memuji tagwa mereka dan adab 
sopan mereka merendahkan suara bila bercakap 
dengan Rasulullah s.a.w. dengan ungkapan yang 
menarik: 

“Sesungguhnya orang-orang yang merendahkan suara 
mereka di sisi Rasulullah merekalah orang-orang yang Allah 
telah ujikan hati mereka (dan menumpukannya) kepada 
tagwa. Mereka memperolehi keampunan dan pahala yang 
besar. (3) 


Tagwa merupakan satu pengurniaan Ilahi yang 
amat besar, Allah memilih hati-hati yang tertentu 
untuk menerimanya iaitu selepas diuji dan diduga, 
dan selepas dicuci: dan dibersihkan. Allah hanya 
meletakkan tagwa itu pada hati yang telah bersedia 
dan wajar untuk menerimanya. Orang-orang yang 
merendahkan suara mereka di sisi Rasulullah s.a.w. 
ialah orang-orang yang telah diuji hati mereka dan 
dilengkapkan dengan persediaan untuk menerima 
pengurniaan Ilahi yang besar itu, iaitu pengurniaan 
tagwa. Dan dengan tagwa inilah Allah mengurniakan 
kepada mereka keampunan dan pahala yang amat 
besar. 


Itulah galakan Ilahi yang amat mendalam setelah 
diberi peringatan yang menakutkan mereka. Dengan 
tagwa inilah Allah mendidik hati para hamba-Nya 
yang terpilih dan menyediakan mereka untuk 


memikul tanggungjawab yang: besar,  Taitu 
tanggungjawab yang telah dilaksanakan oleh 
angkatan Muslimin yang pertama dengan 


berpandukan didikan dan nur hidayat ini. : 


Menurut satu riwayat, Amirul-Mu'min "Umar ibn al- 
Khattab r.a. telah mendengar suara dua orang lelaki 
sedang bercakap dengan suara yang tinggi di dalam 
Masjid Nabi s.a.w., lalu ia pun datang mendapatkan 
mereka dan berkata: “Tahukah kamu berdua di mana 
kamu berada sekarang ini?” Dan bertanya lagi: 
“Kamu berdua ini dari mana?” Jawab mereka: "Kami 
dari Ta'if” Lalu 'Umar pun berkata: "Jika kamu berdua 
ini dari Madinah, aku akan pukul kamu dengan 
teruk." 


Menurut para Ulama' dimakruhkan meninggikan 
suara di kubur Rasulullah s.a.w. sebagaimana 

dimakruhkannya semasa hidup beliau kerana 


menghormatkan beliau dalam segala keadaan. 


Kemudian Al-Our'an menyentuh satu peristiwa yang 
berlaku kepada rombongan Bani Tamim ketika 
mereka datang untuk menemui Rasulullah s.a.w. pada 
tahun yang kesembilan Hijrah iaitu tahun yang 
dikenali dengan nama “Tahun  Rombongan- 
rombongan”!, kerana pada tahun ini berbagai-bagai 
rombongan orang-orang Arab dari setiap tempat 
datang menemui Rasulullah s.a.w. dan memeluk 
Islam. Mereka ialah orang-orang Arab Badwi yang 
berkelakuan kasar. Mereka memanggil Rasulullah 
s.a.w. dari belakang bilik-bilik isteri beliau yang 
menjenguk ke dalam al-Masjid an-Nabawi yang mulia: 
"Wahai Muhammad! Keluarlah! Kami mahu bertemu 
dengan engkau”. Nabi s.a.w. tidak sukakan 
tingkahlaku mereka yang kasar dan mengganggu 
ketenteraman itu, lalu turunlah ayat: 
4G 

“Sesungguhnya orang-orang yang memanggilmu dari 
belakang bilik-bilik (kediamanmu) itu adalah kebanyakan dari 
mereka tidak berfikir(4). Dan sekiranya mereka bersabar 
sehingga engkau keluar menemui mereka, maka itulah yang 
lebih baik bagi mereka. Dan Allah Maha Pengampun dan 
Maha Pengasih. (5) 


Allah sifatkan mereka sebagai orang-orang yang 
kebanyakannya tidak mengerti dan melarang mereka 
dari memanggil Rasulullah s.a.w. dengan cara yang 
bertentangan dengan adab sopan menghormati 
beliau sebagai pemimpin dan pendidik mereka. 
Selanjutnya Allah menyatakan kepada merera 
bahawa yang lebih baik kepada mereka ialah bersabar 
dan menunggu sehingga beliau keluar sendiri 
menemui mereka. Dan Allah menggalakkan mereka 
bertaubat dan memohon keampunan dan rahmat- 
Nya. 


Kaum Muslimin telah mematuhi adab sopan yang 
tinggi ini hingga melewati diri Rasulullah s.a.w. iaitu 
menjangkau kepada setiap guru dan alim ulama". 
Mereka tidak mengejutkannya sehingga ia keluar 
sendiri menemui mereka. Mereka tidak menyerbu 
kepadanya sehingga beliau menjemput mereka. 
Mengikut cerita Abu "Ubayd, seorang alim yang zahid 
dan seorang rawi yang dipercayai, bahawa beliau 
pernah berkata: “Aku tidak pernah mengetuk pintu 
mana-mana orang-orang alim sehingga dia keluar 
sendiri pada waktunya yang lazim.” 

“Wahai orang-orang yang beriman! Jika seorang yang fasig 
datang menemui kamu membawa sesuatu berita, maka 
selidikilah  (kebenaran-nya) kerana — dikhuatiri kamu 
mengenakan tindakan yang buruk terhadap sesuatu kaum 
dengan kejahilan, dan menyebabkan kamu menyesal 
terhadap tindakan yang telah dilakukan kamu(6). Dan 
ketahuilah bahawa di dalam kalangan kamu ada Rasulullah. 
Jika dia menurut kamu dalam kebanyakan urusan tentulah 
akan menyulitkan kamu, tetapi Allah menjadikan kamu 
cintakan keimanan dan menjadikan keimanan itu indah di 
dalam hati kamu dan menjadikan kamu bencikan kekufuran, 
kefasigan dan penderhakaan. Merekalah orang-orang yang 
mendapat petunjuk(7). Sebagai limpah kurnia dan ni'mat 
dari Allah. Dan Allah Maha Mengetahui dan Maha 
Bijaksana. “(8) 


Kewajipan Mengenalpasti Sumber Berita Yang Diterima 


Seruan yang pertama ialah untuk menerangkan 
kedudukan pemimpin sebagai sumber yang memberi 
perintah, dan seruan yang kedua ini pula ialah untuk 
menerangkan adab sopan terhadap pemimpin. 
Kedua-duanya merupakan asas bagi semua arahan 
dan peraturan yang terkandung di dalam surah ini. 
Sumber berita yang diterima oleh orang-orang Islam 
Itu pastilah jelas dan terang, dan kedudukan 
pemimpin pastilah dihormati supaya segala arahannya 
mempunyai nilai dan dipatuhi, kerana itu datang pula 
seruan yang ketiga ini untuk menerangkan kepada 
orang-orang Mu'min bagaimana seharusnya mereka 
. menerima berita-berita dan bertindak terhadapnya. Ia 
menjelaskan betapa perlunya berita-berita itu diteliti 
2 topnpnprnja yang sebenar: 

"Wahai orang-orang yang beriman! Jika seorang yang fasig 
datang menemui kamu membawa sesuatu berita, maka 
selidikilah — (kebenarannya) kerana — dikhuatiri — kamu 
mengenakan tindakan yang buruk terhadap sesuatu kaum 
dengan kejahilan, dan menyebabkan kamu menyesal 
terhadap tindakan yang telah dilakukan kamu. “(6) 


Al-Gur'an secara khusus menyebut: « Gal (“seorang 
yang fasig”) kerana orang ini lebih berkemungkinan 
berdusta dan supaya keraguan itu tidak meluas 
kepada semua individu masyarakat Islam terhadap 
berita-berita yang disampaikan dikalangan mereka. 
Kerana ini akan melumpuhkan perhubungan 
maklumat di antara mereka. Yang menjadi pokok 
pangkal di dalam masyarakat Islam ialah semua 
individu-individunya adalah orang-orang yang boleh 
dipercayai dan berita-berita yang disampaikan mereka 
juga — adalah berita-berita yang dipercayai 
kebenarannya dan boleh dipegang. Adapun orang 
yang fasig, maka ia merupakan orang yang diragui 
sehingga ia dapat membuktikan kebenaran beritanya. 
Dengan sikap yang demikian, masyarakat Islam 
memilih jalan tengah di antara mengambil dan 
menolak berita-berita yang disampaikan kepada 
mereka. Mereka tidak bertindak secara terburu-buru 
apabila menerima berita-berita yang disampaikan oleh 
orang-orang fasig. Mereka tidak mengorbankan 
orang-orang yang tidak bersalah dengan tindakan- 
tindakan mereka yang jahil dan gopoh hingga 
menyebabkan mereka menyesal kerana melakukan 
perbuatan yang dimurkai Allah dan bertentangan 
dengan kebenaran dan keadilan secara terburu-buru. 


Ramai Mufassirin menyebut bahawa ayat ini diturun 
mengenai al-Walid ibn 'Ugbah ibn Abu Mu'ayt 
apabila beliau diutus oleh Rasulullah s.a.w. untuk 
menguruskan sedekah-sedekah (zakat-zakat) Bani 
Mustalig. Ujar Ibn Kathir, kata-Mujahid dan Gatadah: 
Rasulullah s.a.w. telah mengutus al-Walid ibn 'Ugbah 
kepada Bani Mustalig kerana memungut zakat dari 
mereka dan mereka telah menyambutnya dengan 
mengeluarkan zakat. Lalu ia kembali menemui 
Rasulullah s.a.w. dan berkata kepadanya bahawa: 
"Bani Mustalig telah mengumpulkan kekuatannya 
untuk memerangi anda” (Oatadah menambah 
bahawa mereka (Bani Mustalig) telah murtad dari 
agama Islam). Lalu Rasulullah s.a.w. menghantar 
Khalid ibn al-Walid r.a. kepada Bani Mustalig dan 
menyuruhnya supaya menyelidiki dengan teliti dan 
jangan bertindak terburu-buru. Khalid pun pergi dan 
sampai di tempat mereka pada waktu malam lalu ia 
melepaskan perisik-perisiknya. Apabila mereka balik, 
mereka mengatakan kepadanya bahawa Bani 
Mustalig masih teguh berpegang dengan agama Islam 
dan mereka telah mendengar sendiri bagaimana 
mereka mengumandangkan azan dan sembahyang. 
Pada pagi keesokan, Khalid pergi menemui mereka 
dan melihat segala-galanya menyukakan hatinya. Lalu 
ia pun pulang menemui Rasulullah s.a.w. dan 
menyampaikan berita itu kepada beliau. Kemudian 
Allah menurunkan ayat yang mulia ini. Ujar Gatadah: 
Rasulullah s.a.w. telah bersabda: 

“langkah selidik dengan teliti itu adalah dari ajaran Allah 
dan bertindak dengan terburu-buru itu dari ilham syaitan.” 


Begitu juga banyak di antara para Ulama' Salaf 
termasuk Ibn Abu Laila, Yazid ibn Ruman, adh- 
Dhahak, Mugatil ibn Hibban mengatakan bahawa 
ayat ini adalah diturunkan mengenai al-Walid ibn 
'Ugbah. Wallahu a'lam. (Berakhirlah ulasan Ibn Kathir 
di dalam tafsirnya). 


Tujuan ayat ini adalah umum, iaitu mengandungi 
dasar menyelidik dengan teliti segala berita yang 
diterima dari orang yang fasig. Adapun orang yang 
salih, maka berita yang disampaikannya adalah 
diterima dan dipegangi kerana inilah yang menjadi 
dasar di dalam kelompok yang beriman. Hanya berita 
dari orang yang fasig sahaja dikecualikan. Menerima 
dan berpegang dengan berita-berita dari orang-orang 
salih merupakan sebahagian dari dasar menyelidik 
dengan teliti kerana orang yang salih adalah salah 
satu dari sumber yang benar. Perbuatan meragui 
secara mutlak terhadap segala sumber dan segala 
berita adalah bertentangan dengan dasar 
kepercayaan yang seharusnya wujud di antara 
individu-individu kelompok yang beriman, dan 
melumpuhkan perjalanan kehidupan dan 
peraturannya dalam masyarakat Islam, sedangkan 
Islam membiarkan kehidupan masyarakat itu berjalan 
mengikut perjalanan tabiinya, dan Islam hanya 
mengadakan jaminan-jaminan, dan kawalan-kawalan 
untuk memelihara perjalanan kehidupan itu sahaja 
bukannya untuk melumpuhkannya. Inilah contoh dari 
dasar kebebasan dan pengecualian dalam menangani 
sumber-sumber berita. 


Nampaknya ada setengah-setengah orang Islam 
yang hendak bertindak secara terburu-buru sebaik 
sahaja mereka mendapat berita yang disampaikan 
oleh al-Walid ibn 'Uabah. Mereka mengesyorkan 
kepada Nabi s.a.w. supaya bertindak segera terhadap 
Bani Mustalig. Ini kerana keghairahan mereka 
terhadap agama Allah dan kerana marah kepada 
perbuatan mereka yang tidak mahu mengeluarkan 
zakat. Kemudian turun ayat ini mengingatkan mereka 
kepada satu hakikat yang besar dan ni'mat yang 
agung yang ada pada mereka (iaitu adanya Rasulullah 
saw. bersama mereka) supaya mereka menyedari 
nilainya dan sentiasa ingat kepadanya. 

C ja 

“Dan ketahuilah bahawa di dalam kalangan kamu ada 
Rasulullah. “(7) 





? Demikianlah disebut oleh Ibn Kathir di dalam tafsirnya. 

Nilai Kewujudan Rasulullah s.a.w. Di Kalangan 
Kaum Muslimin 


Kewujudan Rasulullah s.a.w. di kalangan mereka 
merupakan satu hakikat yang dapat difahami dengan 
mudah kerana ia wujud di alam kenyataan, tetapi 
hakikat kewujudan Rasulullah s.a.w. itu akan menjadi 
suatu hakikat yang amat besar apabila difikir dengan 
mendalam. Tentulah tidak mudah kepada seseorang 
itu untuk memahami perhubungan langit (Allah) dan 
bumi (manusia) yang sentiasa berlaku, hidup dan 
dapat disaksikan dengan mata kepala. Langit 
menyampaikan perintahnya kepada bumi dan 
menceritakan kepada penghuni bumi segala hal 
ehwal mereka sama ada yang terang atau yang sulit. 
la membetulkan langkah-langkah mereka satu demi 
satu. la memberi panduan-panduan kepada mereka 
untuk menyelesaikan masalah diri mereka dan urusan 
hidup mereka. Apabila seseorang dari mereka 
melakukan sesuatu perbuatan atau mengeluarkan 
sesuatu perkataan atau membisikkan sesuatu berkara, 
maka langit terus mengetahuinya dan Allah Yang 
Maha Besar terus memberitahu Rasul-Nya apa yang 
telah berlaku dan  mengarahkannya supaya 
melakukan apa yang patut dilakukannya dan supaya 
berkata sesuatu terhadap perkara yang telah berlaku 
itu. Ini adalah satu hakikat yang amat besar yang 
mungkin tidak disedari oleh mereka yang hidup di 
hadapannya. Oleh sebab inilah Allah mengingatkan 
hakikat ini kepada mereka dengan uslub ini: 


Get 51 an 

En I 553 Oa, 

“Dan ketahuilah bahawa di dalam kalangan kamu ada 
Rasulullah. “7) 


Yakni sedarilah dan hargailah kewujudannya 
dengan penghargaan yang sewajarnya kerana 
kewujudannya merupakan satu hakikat yang amat 
besar. 


Dan di antara kehendak-kehendak kesedaran itu 
ialah jangan mendahului Allah dan Rasul-Nya. 
Kemudian Al-Our'an menambahkan lagi 
penjelasannya supaya bertambah terang. la 
menyatakan kepada mereka bahawa segala tadbir 
yang diaturkan oleh Rasulullah s.a.w. untuk mereka 
itu adalah diwahyukan Allah kepadanya untuk 
kebaikan dan kemudahan kepada mereka. Andainya 
Rasulullah s.a.w. itu mengikut apa sahaja yang 
dipandang baik oleh mereka sudah tentu mereka 
akan mendapat kesusahan, kerana Allah lebih 
mengetahui segala apa yang mendatangkan kebaikan 
kepada mereka dan Rasul-Nya merupakan rahmat 
kepada mereka dalam segala perkara yang ditadbir 
dan dipilih oleh beliau: 

“Jika dia menurut kamu dalam kebanyakan urusan, tentulah 
akan menyulitkan kamu. “(Z) 

Ayat ini menyarankan kepada mereka supaya 
mereka meninggalkan sahaja urusan mereka kepada 
Allah dan Rasul-Nya, supaya mereka berserah kepada 
tagdir Allah dan tadbir-Nya, supaya mereka menerima 
perintah dari-Nya dan bukannya mengemukakan 
cadangan kepada-Nya, dan supaya mereka masuk ke 
dalam Islam dengan keseluruhan diri mereka, iaitu 
berserah kepada perencanaan Allah dan pentadbiran- 
Nya dan menerima apa sahaja perintah tanpa 
mengemukakan cadangan-cadangan sendiri. 


Kemudian Al-Our'an mengingatkan mereka kepada 
ni'mat keimanan yang dikurniakan Allah kepada 
mereka. Dialah yang menggerakkan hati mereka 
supaya menyintai keimanan dan menunjukkan kepada 
mereka keindahan dan kelebihannya serta 
mendorongkan hati mereka menyintainya dan 
bencikan kekufuran. Semuanya ini adalah dari limpah 
kurnia Allah: 


Sar AYI AI, 
33 aah AA NA, 
DOAILA 


“Tetapi Allah menjadikan kamu cintakan keimanan dan 
menjadikan keimanan itu indah di dalam hati kamu dan 
menjadikan kamu bencikan kekufuran, kefasigan dan 


penderhakaan. Merekalah orang-orang yang mendapat 
petunjuk. (7) 
E 

“Sebagai limpah It Pangga ni ada dari Allah. Dan Allah 
Maha Mengetahui dan Maha Bijaksana. “(8) 


Pilihan Allah yang telah memilih sekumpulan 
hamba-Nya untuk membukakan pintu hati mereka 
menerima keimanan dan menyintainya merupakan 
limpah kurnia dan ni'mat Allah yang lebih besar dari 
segala limpah kurnia dan segala ni'mat yang lain, 
malah melebihi ni'mat kewujudan dan hidup di dunia 
ini sendiri. Kami akan jelaskan, insya Allah, dengan 
terperinci dalam tafsiran ayat: 


JKT SES 


"Malah Allah yang telah berbudi kepada kamu dengan 
memimpin kamu kepada keimanan.“(17) 


Yang menarik pandangan Kita di sini ialah 
penjelasan Allah mengingatkan mereka bahawa Dia 
mahukan kebaikan itu untuk mereka dan 
membersihkan hati mereka dari kejahatan itu iaitu 
kekufuran, kefasigan dan penderhakaan, dan Dialah 
yang telah menjadikan mereka mendapat petunjuk 
sebagai satu pengurniaan ni'mat kepada mereka. 
Semuanya itu berlaku mengikut ilmu dan 
kebijaksanaan Allah. Penjelasan ini juga menyarankan 
supaya mereka berserah kepada bimbingan dan tadbir 
Allah dan yakin kepada kebaikan yang ada di 
sebaliknya serta meninggalkan perbuatan 
mengemukakan cadangan-cadangan dan bertindak 

gopoh melakukan sesuatu yang difikirkan baik oleh 
mereka sebelum Allah menentukan keputusan yang 
baik untuk mereka, kerana Allah jua Yang Maha Arif 
dan Dialah yang menentukan keputusan yang sebaik- 
baiknya untuk mereka, sedangkan Rasulullah s.a.w. 
yang ada di dalam kalangan mereka sentiasa 
memimpin mereka ke arah kebaikan dan kebajikan. 
Inilah bimbingan yang dimaksudkan dengan ayat ini. 


Manusia itu terburu-buru dan gopoh, sedangkan 
dia tidak mengetahui akibat dari tindak-tanduknya. 
Dia mengemukakan cadangan-cadangan kepada 
dirinya dan kepada orang lain, sedangkan dia tidak 
mengetahui akibat buruk baiknya dari cadangan- 
pakek tu: 

“Dan manusia berdo'a memohon malapetaka sebagaimana 


ja berdo'a memohon kebaikan, dan manusia adalah bersifat 
gopoh.” 


(Surah al-Isra': 11) 


Sekiranya: manusia itu berserah kepada Allah dan 
masuk ke dalam Islam dengan keseluruhannya, serta 
redha dengan pilihan Allah untuknya dan yakin 
bahawa pilihan Allah lebih baik dari pilihannya 
tentulah dia akan tenang dan tenteram dan dapat 
meneruskan perjalanan hidupnya yang pendek di 
muka bumi ini dengan aman tenteram, tetapi ini juga 
merupakan suatu ni'mat pemberian Allah yang 
dikurniakan kepada sesiapa yang dikehendaki-Nya. 


£#EXxrexx 

“Dan jika dua puak dari orang-orang Mu'min berperang, 
maka damaikanlah di antara mereka. Dan jika salah satu dari 
kedua puak itu melakukan kezaliman terhadap satu puak 
yang lain, maka perangilah puak yang melakukan kezaliman 
itu sehingga mereka kembali kepada perintah Allah, dan jika 
mereka kembali, maka damaikanlah di antara keduanya 
dengan adil dan hendaklah kamu berlaku adil. 
Sesungguhnya Allah kasihkan orang-orang yang berlaku 
adil(9). Sesungguhnya orang-orang Mu'min itu adalah 
saudara-saudara. Oleh itu damaikanlah di antara saudara- 

saudara kamu dan bertagwalah kepada Allah agar kamu 
dikurniakan rahmat. ”(10) 


Undang-undang Memelihara Ketenteraman 
Masyarakat Islam 


Ini adalah satu dasar undang-undang amali untuk 
memeliharakan ketenteraman masyarakat Islam dari 
pergaduhan dan perpecahan kerana didorong oleh 
tindakan-tindakan hawa nafsu dan tindakan-tindakan 
yang terburu-buru. Undang-undang ini dikemukakan 
selepas arahan supaya menyelidik berita-berita yang 
disampaikan oleh orang yang fasig dan supaya jangan 
bertindak gopoh mengikut rasa fanatik dan 
keghairahan semangat sebelum mendapat maklumat 
yang benar dan yakin. 


Sama ada ayat ini diturunkan dengan sebab 
peristiwa yang tertentu sebagaimana disebut oleh 
riwayat-riwayat atau ianya diturunkan sebagai satu 
perundangan untuk menghadapi keadaan yang 
seumpama ini, ia merupakan satu dasar umum yang 
tegas untuk memelihara masyarakat Islam dari 
perpecahan dan untuk menegakkan kebenaran, 
keadilan dan perdamaian. Semuanya dilandaskan di 
atas dasar tagwa kepada Allah dan harapan untuk 
mendapat rahmat-Nya dengan usaha menegakkan 
keadilan dan perdamaian. 


Al-Ouran telah menghadapi - atau ia 
mengandaikan - kemungkinan berlakunya 
peperangan di antara dua puak orang-orang yang 
beriman dan mengekalkan sifat keimanan mereka 
walaupun dua puak itu berperang, dengan ihtimal 
bahawa salah satu dari dua puak itu adalah zalim atau 
kedua-duanya zalim belaka dalam mana-mana aspek. 


Al-Our'an meletakkan tugas ke atas bahu orang- 
orang yang beriman, yang bukan dari dua puak yang 
berperang itu supaya berusaha mendamaikan 
perbalahan di antara dua puak itu. Jika salah satu dari 
keduanya bersikap zalim dan tidak menerima untuk 
pulang ke jalan yang benar, atau kedua-duanya 
bersikap zalim dan menolak usaha damai atau enggan 
menerima hukum Allah dalam masalah-masalah yang 
menjadi punca pertikaian mereka, maka wajiblah di 
atas orang-orang Mu'min yang mengusahakan 
perdamaian itu memerangi pihak-pihak yang zalim itu 
sehingga mereka pulang kepada hukum Allah, laitu 
menamatkan perseteruan di antara orang yang 
beriman dan menerima hukum Allah dalam 
menyelesaikan pertikaian yang membawa kepada 
permusuhan dan peperangan itu. Apabila pihak yang 
zalim itu menerima hukum Allah, maka sempurnalah 
tugas orang-orang yang beriman yang mengusahakan 
perdamaian yang ditegakkan di atas keadilan yang 
halus demi mematuhi perintah Allah dan mencari 
keredhaan-Nya. 

“Sesungguhnya Allah kasihkan orang-orang yang berlaku 
adil. (9) 

Kemudian seruan dan hukuman ini diiringi dengan 
sebuah kenyataan yang menarik hati orang-orang 
yang beriman dan membangkitkan semangat 
persaudaraan yang kukuh di antara mereka, iaitu 
semangat persaudaraan yang menyatupadukan 
mereka selepas perbalahan dan permusuhan dan 
mengingatkan mereka supaya bertagwa kepada Allah 
untuk mendapatkan rahmat-Nya: 

“Sesungguhnya orang-orang Mu'min itu adalah saudara- 
saudara. Oleh itu damaikanlah di antara saudara-saudara 


kamu dan bertagwalah kepada Allah agar kamu dikurniakan 
rahmat.“(10) 


Di antara natijah-natijah persaudaraan ini ialah 
hubungan mesra, keamanan, kerja sama dan 
perpaduan pastilah menjadi dasar masyarakat Islam, 
sementara perbalahan dan peperangan hanya 
merupakan keadaan luar biasa atau pengecualian 
sahaja yang pasti dikembalikan semula kepada dasar 
asal sebaik sahaja perbalahan itu tercetus. Dan untuk 
menegakkan dasar ini dihalalkan memerangi mana- 
mana  puak beriman yang zalim untuk 
mengembalikan mereka ke dalam barisan dan 
menghapuskan perbuatan melanggar dasar ini. Ini 
adalah satu tindakan yang amat keras dan tegas. 


Di antara kehendak-kehendak dasar ini lagi ialah 
orang yang cedera di dalam peperangan tahkim ini 
tidak boleh diparah dan dibunuh, mana-mana orang 
yang ditawan tidak bolen dibunuh, mana-mana orang 
yang lari meninggalkan medan pertempuran dan 
membuang senjata tidak boleh diburu, dan harta 
benda puak yang zalim tidak boleh diambil sebagai 
rampasan perang, kerana tujuan memerangi mereka 
bukan untuk menghapuskan mereka, malah untuk 
mengembalikan mereka ke dalam barisan 
persaudaraan Islam. 


Yang menjadi dasar dalam sistem masyarakat umat 
Islam di merata pelosok alam ialah mereka pasti 
mempunyai seorang imam yang tunggal. Apabila 
seorang imam telah dilantik dengan mubaya'ah, mara 
imam yang kedua pastilah dibunuh, kerana dia dan 
para pengikutnya dianggap puak penderhaka yang 
zalim yang pasti diperangi oleh orang-orang Mu'min 
bersama imam (yang telah dimubaya'ahkan itu). 
Berpegang dengan dasar inilah al-Imam 'Ali r.a. 
bertindak memerangi golongan penderhaka yang 
zalim di dalam Peperangan al-Jamal dan Peperangan 
Siffin dan turut berperang bersama beliau ialah para 
sahabat yang besar r.a., tetapi ada setengah-setengah 
sahabat tidak ikut di dalam peperangan itu. Di 
antaranya ialah Sa'id, Muhammad ibn Maslamah, 
Usamah ibn Za'id dan Abdullah ibn 'Umar r.a. Ini 
mungkin kerana mereka pada masa itu belum lagi 
nampak kedudukan yang sebenar dalam pergaduhan 
tu dan memandangnya sebagai satu kejadian 

rusuhan fitnah sahaja, atau mungkin kerana mereka - 
sebagaimana yang dikatakan oleh al-Imam al-Jassas - 
“memandang al-Imam “Ali itu sudah cukup dengan 
orang-orang yang ada bersamanya dan tidak lagi 
memerlukan kepada sahabat-sahabatnya yang lain 
dan dengan alasan inilah mereka tidak ikut 
berperang” tetapi ihtimal pertama adalah lebih kuat. 
Ini dapat dibuktikan dari kata-kata setengah-setengah 
sahabat yang tidak ikut berperang itu sebagaimana 
dibuktikan oleh riwayat mengenai Abdullah ibn 'Umar 
ra. bahawa beliau menyesal kerana tidak ikut 
berperang bersama al-Imam “Ali. 


Di samping ditegakkan dasar ini, ayat ini juga boleh 
dikuatkuasakan dalam semua keadaan termasuk 
keadaan-keadaan luar biasa atau pengecualian seperti 
adanya dua Imam atau lebih di dalam negeri-negeri 
Islam yang berasingan dan berjauhan. Ini merupakan 
satu keadaan dharurat yang dikecualikan dari dasar 
dan undang-undang tersebut. Oleh itu orang-orang 
Islam wajib memerangi golongan pemberontak 
bersama Imam yang tunggal itu apabila mereka 
memberontak melawannya, atau apabila ada satu 
golongan bertindak zalim di atas satu golongan yang 
lain di dalam pemerintahannya tanpa memberontak 
melawannya. Begitu juga orang-orang Islam wajib 
memerangi golongan-golongan yang zalim yang 
timbul di dalam mana-mana negeri Islam yang 
mempunyai lebih dari satu Imam yang merupakan 
keadaan luar biasa yang dikecualikan iaitu dengan 
bersatu padu menentang golongan yang zalim itu 
sehingga mereka kembali kepada hukum Allah. 
Demikianlah ayat ini dapat dikuatkuasakan dalam 
semua suasana dan keadaan. 


Jelaslah bahawa peraturan tahkim dan memerangi 
golongan yang zalim sehingga mereka balik kepada 
hukum Allah ini merupakan peraturan yang 
mendahului - dari aspek masa - segala usaha-usaha 
manusia yang menuju ke arah itu. Peraturan itu 
merupakan satu peraturan yang sempurna dan bersih 
dari cacat cela yang jelas terdapat dalam usaha-usaha 
manusia yang lemah dan malang yang dilakukan ke 
arah itu. Di samping itu peraturan ini juga merupakan 
satu peraturan yang bersih, amanah dan adil kerana ia 
berhakimkan kepada hukum Allah yang bersih dari 
Kepentingan dan kehendak hawa nafsu dan bersih 
dari kekurangan dan kelemahan, tetapi malangnya 
manusia masih terus suka berjalan dengan keadaan 
pincang dan tempang, jatuh dan rebah, sedangkan di 
hadapan mereka terbentang jalan Allah yang terang 
dan lurus. 


Kakek kk 


(Pentafsiran ayat 11) 


PELAMAR AAN Ge SAP 
YEN Ha Pa YI RAP NI 
aa 2 fo) 


AS Ata TE Ai ane 2 w 
AAU BIA 

"Wahai orang-orang yang beriman! Janganlah satu kaum 
mengnhinakan satu kaum yang lain kerana boleh jadi kaum 
yang dihinakan itu lebih baik dari kaum yang menghina, dan 
janganlah pula wanita-wanita menghinakan wanita-wanita 
yang lain kerana boleh jadi wanita-wanita yang dihinakan itu 
lebih baik dari wanita yang menghina. Dan janganlah kamu 
mengaibkan diri kamu sendiri dan janganlah kamu panggil 
memanggil di antara kamu dengan gelaran yang buruk. 
Seburuk-buruk nama ialah nama fasig sesudah seseorang itu 
beriman dan barang siapa yang tidak bertaubat maka 
merekalah orang-orang yang zalim. 411) 


Undang-undang Memelihara Kehormatan 
Anggota-anggota Masyarakat Islam 


Masyarakat gemilang yang ditegakkan Islam dengan 
bimbingan Al-Gur'an itu adalah sebuah masyarakat 
yang mempunyai adab sopan yang tinggi. Setiap 
warganya mempunyai kehormatan yang tidak boleh 
disentuh — kerana kehormatannya — merupakan 
sebahagian dari kehormatan masyarakat. Perbuatan 
mengaibkan mana-mana — warganya bererti 
mengaibkar diri sendiri kerana masyarakat itu 
merupakan satu kesatuan yang mempunyai satu 
kehormatan. | 


Di dalam ayat ini Al-Gur'an menyeru orang-orang 
Mu'min dengan seruan yang mesra: Istals cuti gt, 
("Wahai orang-orang yang beriman!”) dan 
melarang mereka supaya jangan ada kaum lelaki yang 
menghinakan kaum lelaki yang lain kerana boleh jadi 
mereka yang dihinakan itu lebih baik dari mereka, dan 
jangan ada kaum wanita yang menghinakan kaum 
wanita yang lain kerana boleh jadi mereka yang 
dihinakan itu lebih baik dari mereka mengikut 
pertimbangan neraca Allan. 


Ungkapan ayat ini mengandungi satu saranan yang 
halus bahawa nilai-nilai lahir yang dilihat kaum lelaki 
dan kaum wanita pada diri mereka itu bukanlah nilai- 
nilai hakiki yang dapat digunakan untuk mengukur 
manusia. Di sana ada nilai-nilai lain yang mungkin 
tersembunyi kepada mereka, iaitu nilai-nilai yang 
diketahui Allah dan yang digunakannya untuk 
mengukur manusia. Kadang-kadang lelaki yang kaya 
menghinakan lelaki yang miskin, lelaki yang kuat 
mengninakan lelaki yang lemah, lelaki yang biasa 
menghinakan lelaki yang luar biasa, lelaki yang cerdik 
menghinakan lelaki yang bodoh, lelaki yang banyak 
anak menghinakan lelaki yang mandul, lelaki yang 
ada ibubapa menghinakan lelaki yang yatim piatu. 
Kadang-kadang perempuan yang cantik menghinakan 
perempuan. yang hodoh, perempuan yang muda 
menghinakan perempuan yang tua, perempuan yang 
tidak cacat menghinakan perempuan yang cacat dan 
perempuan yang kaya menghinakan perempuan yang 
miskin. Tetapi semua nilai-nilai ini dan sebagainya 
adalah dari nilai-nilai bumi yang tidak boleh dijadikan 
Ukuran-ukuran kerana pertimbangan neraca Allah 

yang mengangkat dan menjatuhkan seseorang itu 
bukantah didasarkan di atas nilai-nilai seperti itu. 


Tetapi Al-Guran tidak hanya berpada dengan 
saranan yang halus itu, malah ia membangkitkan 
sentimen persaudaraan keimanan dan mengingatkan 
orang-orang yang beriman bahawa mereka semua 
adalah ibarat satu diri sahaja dan barang siapa yang 
mencela orang lain bererti mencela dirinya sendiri: 


3 2 (3 2g 2 
Kam BE, 
“Dan janganlah kamu mengaibkan diri kamu sendiri. (11) 


Kata-kata "Isjati" oo (mengaibkan) itu sendiri 
mempunyai satu nada dan bayangan tertentu. Ia 
seolah-olah merupakan satu tikaman fizikal bukannya 
keaiban mental. 


Di antara perbuatan-perbuatan yang menghina dan 
mengaib ialah perbuatan panggil memanggil dengan 
gelaran-gelaran yang buruk yang tidak disukai oleh 
seseorang, iaitu gelaran-gelaran yang dirasakan 
menghina dan mengaibkannya. Di antara kewajipan 
Mu'min terhadap Mu'min yang lain ialah tidak 
memanggilnya dengan apa sahaja gelaran yang tidak 
disukainya dan dirasakannya terhina. Rasulullah s.a.w. 
telah mengubahkan berbagai-bagai nama dan 
gelaran-gelaran orang-orang Islam yang dipakai di 
zaman jahiliyah kerana nama-nama dan gelaran- 
gelaran itu menurut perasaan beliau yang halus dan 
hati beliau yang luhur adalah menghinakan tuan-tuan 
tubuh yang memakainya atau kerana nama-nama dan 
gelaran itu memberi sifat-sifat yang buruk kepada 
mereka. 


Setelah ayat ini menyarankan nilai-nilai hakiki di 
dalam neraca Allah dan setelah membangkitkan 
semangat persaudaraan Islam dan perpaduan sebagai 
satu tubuh, ia membangkitkan pula kedudukan 
keimanan dan mengingatkan orang-orang Mu'min 
supaya sifat keimanan itu tidak hilang dari mereka, 
juga mengingatkan mereka supaya jangan 
menyeleweng dari keimanan dengan perbuatan 
menghina, mengaib dan memalukan sesama mereka 
dengan gelaran-gelaran yang keji: 


Cc NB Aneh ta 210 2 
SEN ma KAN aa 


“Sehuruk-buruk nama ialah nama fasig sesudah seseorang 
itu beriman. “(11) | 


Kefasigan atau penyelewengan dari keimanan itu 
merupakan sesuatu yang menyerupai perbuatan 
murtad. Ayat ini seterusnya mengancam perbuatan 
fasig dan menganggapkannya sebagai satu perbuatan 
yang zalim, dan kezaliman itu pula adalah salah satu 
dari pengungkapan-pengungkapan syirik: 


z 
Pa Pat 3 pt 
Lane ae BeAT 
naa OM Terna 
“Barang Siapa yang tidak bertaubat maka merekalah orang- 
orang yang zalim. “(11) 

Demikianlah ayat ini meletakkan asas-asas adab 
sopan bagi masyarakat Islam yang gemilang dan luhur 
itu. 


ex k 
(Pentafsiran ayat 12) 
Cet MEN CN WTP da PPU 13 LI AIA Ie 3e 
Oa Pe yA Irak XI G5 
Pad 


g 3 5G CAN 9 25 J3 AN 
Nana 19 dagu Pai 
LS Ia ya A3 £ Nara 3 3 Pc 
F. | SA an 

GC 


5 Ce - gor se $ 2» Gx 
DS OS AA UI 13 3 A2 33 


"Wahai orang-orang yang beriman! Jauhilah kebanyakan 
prasangka kerana setengah-setengah prasangka itu berdosa. 
Dan janganlah kamu mengintip dan janganlah kamu 
mengumpat satu sama lain. Apakah seseorang dari kamu 
suka makan daging saudaranya yang telah mati? Sudah 
tentulah kamu jijikkannya. Hendaklah kamu bertagwa 
kepada Allah. Sesungguhnya Allah Maha Menerima taubat 
dan Maha Pengasih.”(12) 


Ayat ini pula mendirikan satu lagi pagar kawalan di 
dalam masyarakat Islam untuk — melindungi 
kehormatan dan kebebasan individu-individu apabila 
ia mengajar manusia supaya membersihkan perasaan 
dan dhamir mereka dengan uslub yang menarik. 


la juga dimulakan dengan seruan yang mesra 

"Wahai orang-orang yang beriman!” Kemudian ia 
menyuruh mereka supaya menjauhi kebanyakan 
prasangka-prasangka dan jangan membiarkan hati 
mereka menjadi sarang prasangka dan keraguan- 
keraguan terhadap orang-orang lain kerana: 


2, & s A ya eri 

2 z1 ag Ya ) : S 

Pak KA 

“Setengah-setengah prasangka itu berdosa. (12) 


Oleh kerana larangan itu ditujukan kepada 
kebanyakan prasangka, sedangkan  setengah- 
setengah prasangka itu pula berdosa, maka ayat Ini 
bererti. menyarankan supaya ' menjauhi semua 
prasangka buruk, kerana seseorang itu tidak 
mengetahui manakah di antara  prasangka- 
prasangkanya yang dikatakan berdosa. 


Dengan ini Al-Gur'an membersihkan dhamir dari 
dalam supaya tidak tercemar dengan prasangka yang 
buruk hingga jatuh ke dalam dosa. la meninggalkan 
dhamir itu suci dari segala was-was dan keraguan, 
putih bersih serta menaruh perasaan kemesraan 
terhadap saudara-saudaranya tanpa tergores oleh 
prasangka. Itulah perasaan suci yang tidak dinodai 
keraguan-keraguan, dan perasaan yang tenang 
tenteram yang tidak dikeruhkan perasaan gelisah dan 
keluh kesah. Alangkah selesanya hidup dalam sebuah 
masyarakat yang bersih dari prasangka-prasangka. 

Tetapi, dalam perkara ini Islam tidak terhenti setakat 
ufuk yang gemilang dan luhur ini sahaja dalam 
mendidik dhamir dan hati, malah ayat ini 
menegakkan dasar berinteraksi dengan orang lain dan 
mendirikan pagar kawalan untuk melindungi hak-hak 
orang lain yang hidup dalam masyarakat Islam yang 
bersih. Mereka tidak boleh dipersalahkan dengan 
sesuatu prasangka dan tidak boleh dihukumkan 
dengan keraguan, tidak boleh dijadikan asas untuk 
membicarakan mereka, malah tidak boleh dijadikan 
asas untuk memeriksa dan menyiasatkan diri mereka. 
Rasulullah s.a.w. bersabda: 


SEE NS sa Isl 


“Jika engkau menaruh prasangka (terhadap seseorang), 
maka janganlah engkau membenarkannya." 


Ini bererti bahawa semua orang itu bersih tidak 
bersalah. Hak kebebasan dan kehormatan mereka 
terpelihara sehingga terdapat bukti yang jelas bahawa 
mereka benar-benar bersalah, prasangka sahaja tidak 
cukup untuk mengesan jejak mereka kerana hendak 
mempastikan sejauh mana benarnya prasangka yang 
berlegar di sekitar mereka. 


Alangkah jauhnya matlamat ayat ini untuk menjaga 
dan memelihara kehormatan, kebebasan dan hak-hak 
manusia, dan bandingkanlah langkah-langkah yang 
dibangga-banggakan oleh kerajaan-kerajaan yang 
paling baik di dunia ini dari aspek amalan demokrasi, 
kebebasan dan memelihara hak-hak manusia 
dibandingkan dengan matlamat yang diserukan Al- 
Our'anul-Karim agar dijunjung oleh orang-orang yang 


beriman, iaitu matlamat yang menjadi asas 
masyarakat Islam dan matlamat yang telah 
direalisasikan — di alam kenyataan setelah 


direalisasikannya di alam dhamir. 


Kemudian Al-Our'an menyebut satu lagi dasar 
untuk menjamin ketenteraman masyarakat yang ada 
kaitan dengan arahan menjauhi prasangka: Iawusi 95 
(“Dan janganlah kamu mengintip”). 


Tindakan mengintip (uwwa3) mencari keaiban orang 
yang kadang-kadang merupakan tindakan susulan 
dari prasangka buruk terhadap mereka. Dan kadang- 
kadang ia merupakan tindakan permulaan untuk 
mencari dan mengetahui keaiban-keaiban dan 
keburukan-keburukan orang lain. 


Al-Gur'an menentang perbuatan yang hina ini dari 
aspek membersihkan hati manusia dari 
kecenderungan yang jahat untuk memeriksa keaiban- 
keaiban dan keburukan-keburukan orang lain sesuai 
dengan matlamat-matlamat Al-Our'an yang mahu 
menegakkan kebersihan akhlak dan kesucian hati. 


Malah dari segi kesannya, persoalan ini adalah lebih 
jauh dari itu lagi. la merupakan salah satu dari dasar- 
dasar Islam yang pokok di dalam sistem 


3 Dikeluarkannya oleh at-Tabrani dari Harithah ibn al-Nu'man. 

kemasyarakatannya dan di dalam tatacara 


perundangan dan pelaksanaannya. 


Manusia mempunyai kebebasan dan kehormatan 
mereka masing-masing yang tidak harus dicabul 
dengan apa cara sekalipun dan tidak boleh disentuh 
dengan apa cara sekalipun. 


Di dalam masyarakat Islam yang luhur, manusia 
hidup aman sentosa terhadap diri mereka, 
rumahtangga mereka, rahsia-rahsia mereka dan 
keaiban-keaiban mereka. Tidak ada alasan yang 
membenarkan untuk mencabul kehormatan diri, 
rumah tangga, rahsia dan keaiban-keaiban mereka. 
Hingga alasan untuk kepentingan siasatan jenayah 
tidak layak dijadikan alasan untuk mengintip dan 
mencari keaiban-keaiban orang lain. Manusia itu 
harus dilihat zahir mereka sahaja dan tiada seorang 
pun yang berhak memeriksa bathin mereka. Tiada 
seorang pun yang boleh menangkap atau 
mempersalahkan — mereka melainkan — dengan 
kesalahan-kesalahan dan jenayah-jenayah yang jelas 
dilakukan mereka. Tiada seorang pun yang berhak 
menaruh prasangka buruk atau menduga mereka 
akan melakukan kesalahan, lalu ia pun mengintip 
mereka, walaupun ia tahu mereka pernah melakukan 
sesuatu kesalahan secara sembunyi-sembunyi dan dia 
hanya berhak menangkap mereka ketika mereka 
melakukan jenayah itu dan ketika terdedahnya 
jenayah itu. Di samping itu terdapat pula berbagai- 
bagai jaminan yang lain yang dinaskan oleh syarak 
bagi setiap jenayah. 


Ujar Abu Daud: Kami telah diceritakan oleh Abu 
Bakr ibn Abu Syaibah katanya: Kami telah diceritakan 
oleh Abu Mu'awiyah dari al-A'masy dari Zaid ibn 
Wahab katanya: Abdullah ibn Mas'ud datang, lalu 
ada orang berkata kepadanya: Si polan itu janggutnya 
menitis dengan arak. Jawab Abdullah: “Kita dilarang 
mengintip mencari kesalahan orang lain, tetapi jika: 
kesalahan itu benar-benar ternampak kepada kita, 
bolehlah kita menangkapnya.” 


Dari Mujahid: 
Al jam kel 3023 SI 5 ln lada gan Y 
“Janganlah kamu mengintip (mencari kesalahan orang lain), 


ambillah dengan kesalahan yang nampak kepada kamu 
sahaja dan tinggalkanlah kesalahan yang dilindungi Allah." 


Menurut riwayat Imam Ahmad dengan sanadnya 
dari Dujayn kerani Ugbah katanya: Aku berkata 
kepada 'Ugbah: “Kami ada jiran-jiran yang minum 
arak, aku mahu memanggil mata-mata menangkap 
mereka”. Jawab 'Ugbah: "Jangan buat begitu, 
nasihatkan mereka dan ugut mereka.” Kata Dujayn, 
dia pun berbuat begitu tetapi mereka tidak juga 
berhenti. Kata rawi: Dujayn pun datang menemui 
'Ugbah dan berkata kepadanya: "Aku mahu 
memanggil mata-mata menangkap mereka”. Jawab 
'Ugbah: “Jangan buat begitu kerana aku dengar 
Rasulullah s.a.w. telah bersabda: 


Un a3 ya Bag Ga Lot (GLS raja Ba 90 Ji ya 

“Barang siapa yang menutup keaiban seseorang Mu'min, 
maka seolah-olah dia menghidupkan kanak-kanak yang 
ditanam hidup-hidup dari kuburnya.” 


(Riwayat Abu Daud dan al-Nasa'i) 


Kata Sufyan ath-Thauri dari Rasyid ibn Sa'd dari 
Mu'awiyah ibn Abu Sufyan katanya: Aku dengar 
Rasulullah s.a.w. bersabda: 


ol al peak pal eye aa ol Ll 


“Sesungguhnya jika engkau mencari-cari keaiban-keaiban 


orang lain bererti engkau telah merosakkan mereka atau 
engkau hampir-hampir merosakkan mereka." | 


(Riwayat Abu Daud) 


Kata Abu ad-Darda' r.a.: Itulah perkataan yang 
didengar oleh Mu'awiyah r.a. dari Rasulullah s.a.w., 
semoga Allah jadikannya berguna kepadanya. 


Demikianlah ayat ini menjadi undang-undang yang 
diamalkan di dalam masyarakat Islam. Ayat ini bukan 
semata-mata nasihat untuk mendidik dhamir dan 
membersihkan hati, malah ia merupakan pagar 
kawalan yang melindungi kehormatan manusia, hak- 
hak dan kebebasan mereka yang tidak boleh disentuh 
dari dekat atau dari jauh di bawah apa sahaja alasan 
atau tabiran. 


Bandingkanlah pencapaian Islam yang jauh dan 
tinggi ini dengan pencapaian yang dibangga- 
banggakan oleh umat yang paling kuat dari aspek 
amalan demokrasi, kebebasan dan memelihara hak- 
hak manusia setelah dilalui seribu empat ratus tahun! 


Kemudian datang pula larangan mengumpat 
melalui satu ungkapan yang menarik dan indah. 


£ EF 3 - - ) La Pd 
3 Al 2? Pa AAN Y3 | TA Y3 
Sh on ar 19 dgsau 9 


ber 


Ds F2 Na 
KKS Ca AP Hd ol Kira 
“Janganlah kamu mengumpat satu sama lain. Apakah 


seorang dari kamu suka makan daging saudaranya yang 
telah mati? Sudah tentu kamu jijikkannya. (12) 


Larangan mengumpat itu disertakan dengan satu 
pemandangan yang menjijikkan seorang manusia 
yang mempunyai hati yang paling tebal dan 
mempunyai jiwa yang paling kebas perasaannya iaitu 
pemandangan seorang manusia memakan daging 
bangkai saudaranya yang telah mati. Kemudian Al- 
Our'an dengan segera menjelaskan bahawa mereka 
sudah tentu merasa jijik terhadap perbuatan itu dan 
ini membayangkan bahawa mereka merasa jijik 
terhadap umpat mengumpat itu. 


Kemudian larangan melakukan  perbuatan- 
perbuatan itu diiringi dengan sebuah kenyataan yang 
merangsangkan perasaan tagwa dan menyarankan 
kepada setiap orang yang melakukan sesuatu dari 

perbuatan-perbuatan ini supaya segera bertaubat 
untuk mendapatkan rahmat Allah: 
sa C o “en 
9 Goriat LKBN 
Wa isa On 3 
"Hendaklah kamu bertagwa kepada Allah. Sesungguhnya 
Allah Maha Penerima taubat dan Maha Pengasih.“(12) 


Ayat ini menyerap dalam kehidupan masyarakat 
Islam dan kemudian menjelma menjadi pagar kawalan 
yang melindungi kehormatan manusia dan menjadi 
adab sopan yang mendalam di dalam jiwa dan hati 
manusia. Rasulullah s.a.w. telah menekankan adab 
sopan ini supaya selaras dengan uslub Al-Gur'an yang 
merangsangkan perasaan jijik terhadap momok 
perbuatan mengumpat yang keji itu. | 


Dalam satu hadith yang diriwayatkan oleh Abu 
Daud: Kami telah diceritakan oleh al-Ga'nabi, kami 
telah diceritakan oleh Abdul Aziz ibn Muhammad dari 
al-“Ala' dari bapanya dari Abu Hurayrah katanya: Ada 
orang bertanya: “Wahai Rasulullah! Apakah ta'rif 
mengumpat?” Jawab Rasulullah s.a.w.: 


KIA, 


“Engkau menyebut perihal saudaramu dengan apa sahaja 
yang tidak disukainya.” 


Kemudian orang bertanya lagi: “"Terangkanlah 
kepada kami bagaimana jika saudaraku itu 
mempunyai sesuatu (kecelaan) yang wajar saya 


katakan?” Jawab Rasulullah s.a.w.: 
JS ad 5S Pola wesblad Jis Lai JL Ol 


“Jika dia mempunyai sesuatu (kecelaan) yang dapat engkau 
katakan bererti engkau telah mengumpatnya, dan jika Ia 
tidak mempunyai sesuatu (kecelaan) yang dapat engkau 
katakan bererti engkau telah berdusta terhadapnya." 


(Diriwayatkan oleh at-Tirmizi dan beliau 
mensahihkannya) 


Kata Abu Daud: Kami telah diceritakan oleh 
Musaddad, kami telah diceritakan oleh Yahya dari 
Sufyan, saya telah diceritakan oleh 'Ali ibn a-Agmar 
dari Abu Huzayfah dari 'Aisyah r.a. katanya: "AKU 
telah berkata kepada Nabi s.a.w.: Cukuplah anda 
dengan Safiyah (isteri Nabi) yang begitu begini”. (Kata 
Abu Daud dari Musaddad: "Aisyah bermaksud 
menyindir bahawa Safiyah itu pendek orangnya) Lalu 
Rasulullah s.a.w. bersabaa: 


“Anda telah mengeluarkan satu perkataan (yang keji) jika 
dicampur dengan air lautan nescaya Ia akan 
mengeruhkannya.” 


Kata Aisyah: “Aku telah menceritakan kepada 
Rasulullah s.a.w. perihal seorang yang lain, beliau 
menjawab: 

AS NIS Jala Ulil ca il ui la 


“Aku tidak suka menceritakan hal orang lain sedangkan aku 
mempunyai begini begini." 


Diriwayatkan oleh Abu Daud dengan sanadnya dari 
Anas ibn Malik katanya: Sabda Rasulullah s.a.w.: 
“Pada masa aku dimi'raikan, aku telah melalui 
sekumpulan manusia yang berkuku tembaga sedang 
mencakar muka dan dada mereka, lalu aku pun 
bertanya: “Siapakah mereka, wahai Jibrail?” Jawab 
beliau: 


RELA Ogaba3 UI pab Us sadll 2 ga 


“Itulah orang-orang yang makan daging manusia dan 
mengumpat mereka”. 


Apabila Ma'iz mengaku berzina dengan perempuan 
al-Ghamidiyah dan kedua-duanya telah direjamkan 
oleh Rasulullah s.a.w. setelah kedua-duanya mengaku 
secara sukarela dan mendesak supaya mereka 
direjamkan untuk membersihkan diri mereka, tiba-tiba 
Nabi s.a.w. mendengar dua orang lelaki bercakap- 
cakap. Salah seorangnya berkata kepada temannya: 
“Tengoklah orang ini (Ma'iz), dia telah dilindungkan 
Allah, tetapi dia tidak diam hingga dia direjam seperti 
seekor anjing.” Kemudian Rasulullah s.a.w. terus 
berjalan sehingga terserempak dengan bangkai 
keldai, lalu beliau bersabda: “Di mana si anu dan si 
anu? Turunlah kamu berdua di sini dan makanlah 
bangkai keldai ini.” Kedua orang lelaki, itu pun 
menjawab: “Allah  mengurniakan  keampunan 
kepadamu wahai Rasulullah! Apakah bangkai ini 
boleh dimakan?” Jawab Rasulullah s.a.w.: 
“Perkataanmu yang mengumpat saudaramu (Ma'iz) 
tadi lebih keji dari makan bangkai ini. Demi nyawaku 
di dalam tangan gudrat kuasa-Nya, dia (Ma'iz) 
sekarang sedang bermandi-manda di dalam sungai- 
sungai Syurga.“(Diriwayatkan oleh Ibn Kathir dalam 
tafsirnya dan berkata sanadnya adalah sahih). 


Dengan rawatan yang tetap seperti Inilah 
masyarakat Islam menjadi bersih dan meningkat tinggi 
dan akhirnya mencapai kemuncaknya yang menjadi 
suatu impian yang hidup di bumi dan suatu contoh 
yang terlaksana di dalam realiti sejarah. 


Kekek 


(Pentafsiran ayat 13) 


Tujuan Manusia Dijadikan Berbagai-bagai Bangsa Dan 
Suku Kaum Dan Nilai Mereka Yang Sebenar 


Setelah menghadapkan seruan demi seruan kepada 
orang-orang Mu'min dan membawa mereka ke ufuk 
yang luhur di dalam berbagai-bagai adab sopan yang 
berkaitan dengan diri dan masyarakat, dan setelah 
mendirikan pagar-pagar jaminan yang Kuat untuk 
memelihara maruah, kebebasan dan kehormatan- 
kehormatan dan menjaminkan semuanya itu dengan 
rasa kepekaan yang dirangsangkan di dalam jiwa 
mereka melalui tawajjuh kepada Allah dan bertagwa 
kepada-Nya, dan setelah mendaki anak-anak tangga 

ini menuju ke ufuk yang tinggi itu, Al-Gur'an menyeru 
pula umat manusia dari berbagai-bagai bangsa dan 
warna untuk memulangkan mereka kepada asal-usul 
yang satu dan membawa mereka kepada neraca yang 
satu yang menjadi landasan masyarakat Mu'min yang 
terpilih yang telah meningkat ke ufuk yang tinggi: 


DL Ge ST 
OKE 
“Wahai sekalian manusia! Sesungguhnya Kami telah 
menciptakan kamu lelaki dan perempuan dan Kami telah 
jadikan kamu berbagai-bagai bangsa dan berbagai-bagai 
suku supaya kamu berkenal-kenalan. Sesungguhnya orang 
yang paling mulia diantara kamu disisi Allah ialah orang yang 
paling bertagwa di antara kamu. Sesungguh-nya Allah Maha 
Mengetahui dan Maha Pakar.”(13) 


Maksudnya, wahai manusia dari berbagai-bagai 
bangsa, warna dan suku-suku! Sesungguhnya kamu 
adalah berasal dari satu keturunan sahaja. Oleh 
kerana itu: janganlah kamu berpecah belah dan 
bersengketa antara satu sama lain. 


Wahai manusia! Sesungguhnya yang 
mengemukakan seruan ini kepada kamu ialah Allah 
sendiri yang telah menciptakan kamu lelaki dan 
perempuan. Dialah yang mengemukakan kepada 
kamu bahawa tujuan Dia menciptakan kamu dengan 
berbagai-bagai bangsa dan suku itu bukanlah supaya 
kamu bergaduh dan berseteru antara satu sama lain, 
malah supaya kamu berkenal-kenalan dan bermesra 
antara satu sama lain. Perbezaan bahasa dan warna 
kulit, perbezaan tabiat dan akhlak, perbezaan 
kebolehan dan bakat-bakat adalah perbezaan- 
perbezaan yang tidak seharusnya membawa kepada 
pergaduhan dan perbalahan, malah perbezaan- 
perbezaan itu sewajarnya membawa kepada tolong- 
menolong dan kerjasama yang erat untuk 
melaksanakan — tugas-tugas kemanusiaan dan 
melengkapkan keperluan-keperluan umat manusia. 
Warna kulit, bangsa, bahasa, negara dan sebagainya 
tidak mempunyai sebarang nilai di dalam neraca 
Allah, kerana di sana hanya neraca tagwa sahaja 
merupakan satu-satunya neraca yang menentukan 


nilai dan kelebihan manusia: 
dg 


SAN 


“Sesungguhnya orang yang paling mulia di antara kamu di 
sisi Allah ialah orang yang paling bertagwa di antara 
kamu.”(13) 


Orang yang mulia yang sebenar ialah orang yang 
mulia di sisi Allah. Dialah yang menilai kamu menurut 
ilmu-Nya yang maha mendalam tentang nilai-nilai dan 
ukuran-ukuran: 

“Sesungguhnya Allah Maha Mengetahui dan Maha 
Pakar.”(13) 


Demikianlah gugurnya segala titik-titik perbezaan 
dan gugurnya segala nilai-nilai dan ukuran-ukuran. 
Hanya nilai tagwa sahaja satu-satunya neraca yang 
tegak. Inilah satu-satunya neraca dan satu-satunya 
nilai untuk menjadi asas rujukan kepada umat 
manusia yang berbagai-bagai warna dan jenis itu. 


Dan demikian terhapusnya segala punca-punca 
perselisihan dan persengketaan di muka bumi ini, dan 
jatuhnya nilai-nilai yang lain yang menjadi rebutan 
manusia itu, dan munculnya satu faktor besar yang 
jelas untuk bermesra dan saling membantu, iaitu 
Uluhiyah Allah itu dijunjung seluruh bangsa manusia 
yang diciptakan-Nya dari asal-usul yang satu, di 
samping terkibarnya satu panji-panji, di mana seluruh 
manusia harus berlumba-lumba untuk berdiri tegak di 
bawah kibarannya. Itulah panji-panji tagwa di bawah 
naungan Allah. Itulah panji-panji yang dikibarkan 
Islam — untuk menyelamatkan — manusia dari 
perseteruan-perseteruan 'asabiyah bangsa, 'asabiyah 
negeri, 'asabiyah etnik dan 'asabiyah keluarga, dan 
seluruh 'asabiyah ini adalah terbit dari jahiliyah dan 
membawa kepada jahiliyah yang memakai berbagai- 
bagai pakaian dan berbagai-bagai nama, tetapi 
semuanya jahiliyah yang kosong dari Islam. 


Islam telah memerangi 'asabiyah jahiliyah ini dalam 
berbagai-bagai bentuk rupanya untuk menegakkan 
sistem insaniyah global di bawah naungan panji-panji 
Allah, bukan panji-panji negara, bukan panji-panji 
kaum, bukan panji-panji keluarga dan bukan panji- 
panji bangsa kerana seluruh panji-panji itu adalah 
palsu tidak diakui Islam. | 


Sabda Rasulullah s.a.w.: 
23 onta AJ ya SIS pal cpat Laga SIS 
oa dl dl Je ogah PSI Hell og Ah 
OA 


“Seluruh kamu dari keturunan Adam, dan Adam diciptakan 
dari tanah. Hendaklah kaum yang berbangga-bangga 
dengan datuk nenek mereka itu berhenti (dari berbuat 
begitu) atau mereka akan jadi lebih rendah di sisi Allah dari 
serangga kumbang.” “ 


Sabda Rasulullah s.a.w. menerangkan 'asabiyah 
jahiliyah: 
Lia pa esa 


“Tinggalkan 'asabiyah itu kerana ia adalah sesuatu yang 
busuk.” 


Inilah tapak tegak masyarakat Islam iaitu satu 
masyarakat insaniyah global yang telah diperjuangkan 





4 Diriwayatkan oleh Abu al-Bazzar dalam musnadnya dari hadith 
Huzayfah. 

5 Diriwayatkan oleh Muslim dalam Sahihnya dari hadith Jabir ibn 
Abdullah. 

oleh umat manusia dalam imaginasi mereka untuk 
merealisasikan masyarakat insaniyah global itu dalam 
salah satu bentuknya yang banyak itu, tetapi 
menempuh kegagalan kerana mereka tidak mengikut 
satu-satunya jalan yang lurus menuju kepada Allah 
dan kerana mereka tidak berdiri di bawah panji-panji 
yang sama iaitu panji-panji Allah. 


KEKE rk 


(Pentafsiran ayat-ayat 14 - 18) 


Hakikat Keimanan Dan Kesannya Pada Jiwa Manusia 
Dan Kehidupannya 


Pada akhir surah ini, tibalah masa yang sesuai untuk 
menerangkan hakikat keimanan dan nilainya sebagai 
jawapan kepada orang-orang Arab Badwi yang 
berkata “kami telah beriman”(&d), sedangkan 
mereka belum lagi memahami hakikat keimanan. 
Mereka juga merasa telah membuat budi kepada 
Rasulullah s.aw. dengan keislaman mereka, 
sedangkan mereka tidak menghargai ni'mat Allah 
yang telah mengurniakan keimanan kepada hamba- 
hamba-Nya: 


8 


— 
3 san -. Pt C on at 2 
a03 S3 PN EN AA 


9 3t gen 2 ee IN Kh sa 
PENA SANA aga 

“Orang-orang Arab Badwi berkata: Kami telah beriman. 
Katakanlah (kepada mereka): Kamu belum lagi beriman, 
tetapi katakanlah: Kami telah memeluk Islam kerana 
keimanan belum lagi meresap ke dalam hati kamu. Dan jika 
kamu ta'at kepada Allah dan Rasul-Nya, maka Allah tidak 
akan mengurangkan sedikit pun pahala amalan kamu. 
Sesungguhnya Allah Maha Pengampun dan Maha 
Pengasih(14). Sesungguhnya orang-orang Mu'min yang 
sebenar ialah orang-orang yang beriman kepada Allah dan 
Rasul-Nya kemudian mereka tidak ragu-ragu dan berjihad 
dengan harta benda mereka dan jiwa raga mereka demi 
jalan Allah. Merekalah orang-orang yang sebenar 
beriman(15). Katakanlah: — Apakah kamu hendak 
memberitahu kepada Allah tentang agama kamu (keimanan 
kamu) sedangkan Allah mengetahui segala isi langit dan 
segala isi bumi. Dan Allah Maha Mengetahui segala 
sesuatu(16). Mereka merasa mereka telah berbudi 
kepadamu kerana mereka memeluk Islam. Katakanlah: 
Janganlah kamu merasa berbudi kepada aku dengan 
keislaman kamu itu, malah Allahlah yang telah berbudi 
kepada kamu dengan memimpin kamu kepada keimanan 
Jika benar kamu beriman(17). Sesungguhnya Allah 
mengetahui segala sesuatu yang ghaib di langit dan di bumi. 
Dan Allah Maha Melihat segala apa yang dilakukan 
kamu. "18) 


Menurut satu pendapat, ayat ini diturun mengenai 
orang-orang Arab Badwi Bani Asad. Mereka berkata: 
“Kami telah beriman” ketika mula-mula mereka 
memeluk Islam dan mereka membangkit-bangkitkan 
budi mereka kepada Rasulullah s.a.w. Mereka 
berkata: “Wahai Rasulullah! Kami telah memeluk 
Islam. Orang-orang Arab yang lain telah memerangi 
anda, sedangkan kami tidak memerangi anda”, oleh 
itu Allah mahu memberitahu kepada mereka hakikat 
pegangan yang tersemat di hati mereka ketika 
mereka mengucapkan perkataan itu. Mereka telah 
memeluk Islam, tetapi hati mereka belum lagi sampai 
kepada martabat keimanan. Lalu Allah menunjukkan 
dengan ayat ini bahawa hakikat keimanan itu belum 
“lagi tertanam di dalam hati mereka dan belum lagi 
balai di dalam jiwa ea 


Pa IS Ae Nie 
3 SS UEA 


“Katakanlah (kepada mereka): Kamu belum lagi beriman, 
tetapi katakanlah: Kami telah memeluk Islam kerana 
keimanan belum lagi meresap ke dalam hati kamu.”(14) 


Namun demikian kemurahan Allah tetap akan 
membalas setiap amalan yang baik yang dilakukan 
mereka tidak kurang sedikit pun. Keislaman yang 
zahir yang belum lagi menyerap ke dalam hati 
menjadi keimanan yang kukuh itu sudah cukup untuk 
menjadikan amalan-amalan mereka yang baik itu 
diberi pahala dan tidak sia-sia seperti sia-sianya 
amalan-amalan orang yang kafir dan pahalanya tidak 
kurang sedikit pun di sisi Allah selama mereka ta'at 
dan patuh: 

"Jika kamu ta'at kepada Allah dan Rasul-Nya, maka Allah 
tidak akan mengurangkan sedikit pun pahala amalan 
kamu.”14) 


Ini ialah kerana Allah Maha Pengampun dan Maha 
Pengasih. Dia menerima hamba-hamba-Nya di 
permulaan langkah lagi dan meredhai keta'atan dan 
kepatuhan mereka sehingga hati mereka benar-benar 
apa keimanan dan en 


3 DA Para 


Len es aa Allah ta Pengampun dan Maha 
Pengasih. (14) 


Kemudian  Al-Our'an menerangkan — hakikat 
keimanan:. 
Ash 4 3 NA Tee 2 
Na bgs gan laa Sl NN Ona Lal 
| 





“Sesungguhnya orang-orang Mu'min yang sebenar ialah 
orang-orang yang beriman kepada Allah dan Rasul-Nya 
kemudian mereka tidak ragu-ragu dan berjihad dengan 
harta benda mereka dan jiwa raga mereka demi jalan Allah. 
Merekalah orang-orang yang sebenar beriman. “(15) 


Keimanan itu ialah tasdig hati terhadap Allah dan 
Rasul-Nya @aws3 & U cdill dut) jaitu tasdig yang 
tidak dilanda sebarang syak dan keraguan, tasdig 
yang yakin, teguh dan mantap yang tidak bergoncang 
dan tidak bergoyang, tidak diganggu was-was, tasdig 
hati dan perasaan yang tidak teragak-agak, tasdig 
yang melahirkan kesanggupan berkorban dengan 
harta benda dan jiwa raga kerana Sabilullah. Apabila 
hati mengecapi kemanisan iman dan yakin kepadanya 
nescaya ia akan bertindak melahirkan hakikatnya di 
luar hati iaitu di alam kenyataan, alam kehidupan 
manusia. la mahu menyelaraskan di antara hakikat 
iman di dalam hatinya dengan hakikat iman di alam 
kenyataan dan kehidupan yang melingkungi dirinya. 
la tidak dapat bersabar melihat perbezaan di antara 
gambaran iman di dalam hatinya dengan gambaran 
iman dalam kenyataan di sekelilingnya, kerana 
perbezaan itu menyakit dan menyedihkannya pada 
setiap waktu. Dari sini timbullah keinginan berjihad 
kerana Sabilullah dengan harta benda dan jiwa raga 
iaitu keinginan spontan dari jiwa orang yang beriman 
untuk mewujudkan satu gambaran yang gemilang di 
dalam hatinya supaya terjelma di dalam kehidupan 
manusia. Perseteruan di antara orang yang Mu'min 
dengan kehidupan jahiliyah di sekelilingnya adalah 
satu perseteruan yang spontan yang terbit dari 
ketidakmampuannya untuk hidup dengan dua wajah 
yang berlainan di antara kefahaman keimanannya 
dengan realiti hidup amalinya, juga terbit dari 
ketidakmampuannya untuk menyerah kefahaman 
keimanannya yang sempurna, indah dan lurus itu 
kepada realiti hidup amalinya yang cacat dan 
menyeleweng. Oleh itu peperangan di antaranya 
dengan jahiliyah yang ada di sekelilingnya terpaksa 

dicetuskan sehingga jahiliyah ini tunduk kepada 
konsep keimanan dan kepada kehidupan keimanan. 


TA 4133 4 
Do da sa SAT) 


“Merekalah orang-orang yang sebenar beriman. (15) 





Merekalah orang-orang yang benar-benar kukuh di 
dalam 'agidah mereka dan merekalah orang-orang 
yang benar apabila mereka berkata bahawa mereka 
adalah orang-orang yang beriman. Apabila kesedaran 
keimanan itu tidak wujud di dalam hati dan kesannya 
juga tidak wujud di alam realiti kehidupan, maka ini 
bererti ketulenan iman itu tidak wujud dan dakwaan 
beriman itu tidak berasas. 


Marilah kita berhenti sejenak di hadapan kenyataan 
hemat yang diselang di dalam ayat ini: 


EPA Da ae juta 32, 2 Oo 
A5 cab yang AN Ios Oil Oo gaga al 


- 
Pi 


“Sesungguhnya orang-orang Mu'min yang sebenar ialah 
orang-orang yang beriman kepada Allah dan .Rasul-Nya 
kemudian mereka tidak ragu-ragu. (15) 


Kenyataan yang akhir ini bukan kenyataan kosong, 
malah satu kenyataan yang menyentuh pengalaman 
yang benar-benar berlaku dan melayani satu keadaan 
yang timbul di dalam hati seseorang walaupun setelah 
ia beriman. Kenyataan hemat ini sama dengan 
kenyataan hemat yang terdapat di dalam ayat: 


o yet Ia 2 3 “ie 3 03 Be 

Pe Oa Aa MID Har : w Ro 4 
“Sesungguhnya orang-orang yang berkata Tuhan kami itu 
Allah. Kemudian mereka berlaku jujur.” 


(Surah Fusilat: 30) 


Kenyataan hemat “Kemudian mereka tidak ragu- 
ragu” (Isis al si) dan “kemudian mereka berlaku 
jujur” (Isikial &) yang ditambah ke atas perkataan 
“Tuhan kami ialah Allah” (W! Wu) menunjukkan 
adanya perubahan yang dialami hati orang-orang 
yang beriman setelah ditekan oleh pengalaman- 
pengalaman yang teruk dan ujian-ujian yang berat, 
iaitu perubahan yang menimbulkan keraguan, aan 
kegoyahan. Hati orang yang sebenar beriman akan 
menempuh berbagai-bagai bala bencana yang boleh 
menggoncangkan keimanan dalam hidup mereka, 
tetapi mereka tetap teguh tidak bergoyang, tetap 
yakin tidak ragu-ragu dan tetap terus jujur, maka 
dialah orang yang sebenarnya wajar menerima darjat 
as-Sadiguna ini disisi Allah. 


Kenyataan hemat yang sedemikian rupa 
mengingatkan orang-orang yang beriman kepaaa 
bahaya-bahaya kegelinciran di tengah perjalanan 
supaya mereka membetul dan mengukuhkan 
pendirian mereka dan berlaku jujur dan tidak ragu- 
ragu ketika menghadapi ufuk suasana yang gelap 
gelita atau ketika dipukul angin ribut yang kencang. 

Kemudian Al-Guran memberitahu orang-orang 
Arab Badwi itu bahawa Allah lebih mengetahui isi hati 
mereka dan Dialah yang menceritakannya kepada 
mereka tanpa menerima maklumat ini dari mereka: 


KAT 2 GA 
LL KIS AU 
PA LA UNA TU 


“Katakanlah: Apakah kamu hendak memberitahu kepada 
Allah tentang agama kamu (keimanan kamu) sedangkan 


Allah mengetahui segala isi langit dan segala isi bumi? Dan 
Allah Maha Mengetahui segala sesuatu. (16) 


Manusia mendakwa tahu, sedangkan dia tidak tahu 
hal dirinya sendiri, tidak tahu perasaan yang 
berkecamuk di dalam hatinya serrdiri dan tidak 
memahami hakikat jiwa dan perasaannya. Akal 
manusia sendiri tidak tahu bagaimana ia bekerja, 
kerana akal tidak mampu memerhatikan dirinya ketika 
ia sedang bekerja dan apabila akal memperhatikan 
dirinya yang sedang bekerja, maka kerjanya akan 
terhenti dan ketika itu tiada apa lagi yang dapat 
diperhatikannya, dan sebaliknya apabila akalnya 
menjalankan kerja-kerja biasanya, maka ia tidak 
berdaya untuk memperhatikan dirinya dalam waktu 
yang sama. Kerana itu akal tidak mampu mengenal 
dirinya sendiri dan bagaimana cara ia bekerja, 
sedangkan akal itulah alat yang dibangga-banggakan 
manusia. 


F: AI. Aa AP AN KO 

SN ES NAN 
“Sedangkan Allah mengetahui segala isi langit dan segala isi 
bumi. (16) 


Allah mengetahui segala hakikatnya bukan hanya 
sekadar mengetahui kulit luarnya sahaja. Dia 
mengetahuinya dengan ilmu-Nya yang sempurna 
yang meliputi segala-galanya tanpa terbatas. 


PAN ee AA AA 
3 Al 
9 0 ASP 
“Dan Allah Maha Mengetahui segala sesuatu, (16) 


Allah Mengetahui dengan Pengetahuan yang 
Syumul dan Meliputi 


Setelah menjelaskan hakikat keimanan yang belum 
lagi difahami dan dicapai mereka, Al-Gur'an 
menujukan firman-Nya kepada Rasulullah s.a.w. 
membicarakan tentang orang-orang Arab Badwi yang 
membangkii-bangkitkan budi mereka kepada beliau 
dengan keislaman mereka. Perbuatan membangkit- 
bangkitkan keislaman mereka itu sendiri 
menunjukkan bahawa hakikat keimanan itu belum 
lagi meresap ke dalam hati mereka dan kemanisan 
keimanan belum lagi dikecapi jiwa mereka: 


ke ke, Pa 
Tn ea CAN Ie et TA ad 3- 
& L KN la SE egaa 
Pe 

Na us 

Dena 

“Mereka merasa mereka telah berbudi kepadamu kerana 

mereka memeluk Islam. Katakanlah: Janganlah kamu merasa 

berbudi kepada aku dengan keislaman kamu itu, malah 

Allahlah yang telah berbudi kepada kamu dengan memimpin 
kamu kepada keimanan jika benar kamu beriman. “(17) 


Mereka membangkit-bangkitkan keislaman mereka 
dan mereka mendakwa telah beriman, lalu datanglah 
jawapan kepada mereka supaya jangan membangkit- 
bangkitkan keislaman mereka kerana Allahlah yang 
telah mengurniakan ni'mat keimanan itu kepada 
mereka jika benar mereka beriman. 


Kini kita berdepan dengan jawapan ini iaitu satu 
jawapan yang mengandungi satu hakikat yang amat 
besar yang tidak disedari oleh sebilangan ramai 
manusia dan mungkin pula tidak disedari oleh 
setengah-setengah orang yang beriman itu sendiri. 


Keimanan itu merupakan ni'mat Allah yang paling 
agung di antara ni'mat-ni'mat-Nya yang lain yang 
dikurniakan kepada mana-mana hamba-hamba-Nya, 
dan ia lebih besar dari ni'mat kewujudan yang 
dikurniakan kepadanya juga lebih besar dari ni'mat- 
ni'mat yang ada kaitan dengan kewujudan seseorang 
seperti ni'mat-ni'mat rezeki, kesihatan, kehidupan dan 
kesenangan. 


Keimanan merupakan ni'mat yang memberikan 
hakikat yang istimewa kepada kewujudan insan. 
Keimanan memberikannya satu peranan yang amat 
besar dalam sistem alam buana ini. Kesan pertama 
yang diwujudkan oleh keimanan di dalam hati 
seseorang apabila hakikat keimanan itu bertunjang di 
dalam hatinya ialah ia mempunyai persepsi yang luas 
terhadap alam buana yang wujud ini, terhadap 
hubungan-hubungannya dengan alam buana ini dan 
terhadap peranannya di dalam alam buana ini, juga ia 
mempunyai kefahaman yang betul terhadap nilai- 
nilai, terhadap segala sesuatu, terhadap orang-orang 
dan terhadap peristiwa-peristiwa di sekelilingnya. Dia 
meni'mati rasa ketenteraman dalam perjalanannya di 
alam ini sehingga ia menemui Allah. Dia menaruh 
perasaan mesra terhadap segala sesuatu di alam 
buana ini, dan perasaan mesra terhadap Penciptanya 
dan Pencipta alam buana. Dia menyedari harga diri 
dan kehormatannya. Dia merasa bahawa dia mampu 
melaksanakan satu peranan yang luhur yang diredhai 
Allah dan dapat mewujudkan kebaikan kepada alam 
dan sekalian penghuninya. 


Dari keluasan fahamannya ia dapat keluar dari 
lingkungan dirinya yang dibatasi zaman dan ruang- 
ruang atau keluar dari alam dirinya yang kecil dan 
lemah kepada lingkungan alam buana yang amat luas 
yang mengandungi aneka tenaga kekuatan yang 
tersembunyi dan rahsia-rahsia yang tersimpan, dan 
seterusnya dapat berlepas ke alam yang tiada batas 
dan sempadan di akhir perjalanannya. 


Dia - dari segi bangsanya - adalah seorang dari 
makhluk yang bernama insan yang berasal dari satu 
moyang (Adam), dan moyang ini mula-mula 

mendapat sifat insaniyahnya dari roh Allah iaitu roh 
dari tiupan Ilahi yang menghubungkan makhluk tanah 
ini dengan nur Ilahi, iaitu nur yang memancar bebas, 
tidak dibataskan langit dan bumi, nur yang tiada titik 
mula dan tiada titik akhir, nur yang tiada batas zaman 
dan tiada batas ruang. Unsur roh yang bebas tidak 
terbatas inilah yang telah menjadikan makhluk 
manusia ini sebagai insan. Apabila persepsi seperti ini 
tertanam di dalam hati seseorang cukuplah baginya 
memandang tinggi kepada kemuliaan kejadiannya 
dan cukuplah baginya merasa terang benderang dan 
bebas lepas. Kakinya bergerak di bumi, dan hatinya 
melayang-layang dengan sayap-sayap nur menuju 
kepada sumber nur yang pertama yang telah 
mengurniakan kepadanya warna hidup yang seperti 
ini. 

Dia - dari segi kumpulannya - adalah salah seorang 
dari umat Mu'min, iaitu satu umat yang unik, yang 
tumbuh dan menjalar di sepanjang zaman dan 
bergerak dalam satu angkatan yang mulia, yang 
dipimpin oleh Nuh, Ibrahim, Musa, “Isa, Muhammad 
dan sekalian saudara mereka dari para Anbia' a.s. 
Apabila persepsi yang seperti ini tertanam di dalam 
hati seseorang, lalu ia merasa dirinya sebagai satu 
cabang dari pokok yang baik, subur, rimbun, tinggi 
mengawan, mempunyai akar-akar dan tunjang yang 
mendalam dan mempunyai dahan-dahan yang 
menghulur jauh yang sentiasa berhubung dengan 
Allah di sepanjang hidupnya, maka cukuplah baginya 
meni'mati perasaan yang seperti ini supaya dalam 
hidup ini ia mendapat suatu kecapan dan citarasa 
yang baru dan supaya ia dapat menambahkan kepada 
kehidupannya suatu kehidupan yang luhur yang 
diambil dari asal-usulnya yang amat tua itu. 


Kemudian kefahaman dan persepsinya semakin luas 
lagi hingga menjangkau lingkungan-lingkungan 
dirinya, umatnya dan bangsa manusianya, juga 
merangkumi seluruh alam buana yang lahir dari 
ciptaan Allah yang menjadikannya makhluk insan 
dengan tiupan roh dari-Nya. Seterusnya keimanan 
memperkenalkan kepada manusia bahawa seluruh 
alam buana ini adalah makhluk yang hidup yang 
terdiri dari kejadian-kejadian yang hidup, dan segala 
sesuatu itu mempunyai roh dan seluruh alam buana 
ini mempunyai roh, dan seluruh roh itu bertawajjuh 
kepada Penciptanya Yang Maha Tinggi sama seperti 
roh manusia bertawajjuh kepada Allah dengan do'a 
dan tasbih, juga sama seperti manusia menyambut 
perintah Allah dengan kesyukuran dan keta'atan, dan 
pulang kepada-Nya dengan patuh dan berserah diri. 
Kedudukan manusia di dalam entiti alam buana ini 
adalah seperti kedudukan bahagian dalam 
keseluruhan, tidak terpisah dan tidak terasing darinya. 
la terbit dari ciptaan Allah, ia bertawajjuh kepada 
Allah dengan rohnya dan ia pulang kepada Allah pada 
akhir perjalanannya. Kini nyatalah bahawa manusia 
yang beriman itu adalah lebih besar dari tubuhnya 
yang terbatas. la adalah sebesar persepsinya terhadap 
keluasan dan kebesaran alam al-wujud ini. Ia 
mempunyai hubungan mesra dengan segala roh yang 
ada di sekelilingnya dan kemudian ia mempunyai 


JUZU' KE-26 


hubungan mesra dengan roh Allah yang menjaga dan 
memeliharakannya. Dan ketika itu ia merasa bahawa 
ia mampu berhubung dengan seluruh alam al-wujud 
ini, dan mampu mengembang panjang dan lebar di 
alam al-wujud ini, ia mampu membuat berbagai-bagai 
benda dan mencetuskan berbagai-bagai peristiwa 
besar, ia mampu memberi kesan kepada segala 
sesuatu dan mampu menerima kesan darinya. Dan 
seterusnya ia mampu mengambil kekuatan secara 
langsung dari kekuatan agung yang telah 
menciptakannya dan menciptakan seluruh kekuatan 
dan tenaga di alam al-wujud ini, iaitu kekuatan agung 
yang tak pernah susut, lemah dan hilang. 


Dan dari persepsi yang amat luas ini, manusia 
mengambil ukuran-ukuran atau neraca-neraca baru 
yang hakiki untuk menimbangkan segala sesuatu, 
segala peristiwa, segala individu, segala nilai-nilai, 
segala minat dan segala matlamat. Dengan persepsi 
yang luas jitu ia dapat melihat peranan hakikinya di 
alam al-wujud ini dan melihat tugas hakikinya dalam 
hayat ini dengan sifat-Nya sebagai salah satu 
perencanaan Allah di alam buana ini yang diarahkan 
Allah untuk merealisasikan sesuatu yang dikehendaki- 
Nya di alam buana ini. Dan seterusnya dengan 
persepsinya yang luas itu ia dapat meneruskan 
perjalanannya di alam ini dengan langkah yang tetap, 
dengan mata hati yang terbuka dan dengan dhamir 
yang mesra. 


Dari ma'rifat atau pengenalan manusia terhadap 
hakikat alam al-wuiud di sekelilingnya, terhadap 
hakikat peranan yang diberikan kepadanya dan 
terhadap hakikat tenaga kebolehan . untuk 
melaksanakan peranan itu ia dapat meni'mati rasa 
ketenteraman, ketenangan dan kegembiraan 
terhadap segala sesuatu yang berlaku di sekelilingnya 
atau bertaku kepadanya. Dia tahu dari mana ia 
datang? Mengapa ia datang? Ke mana ia pergi? Dan 
apakah yang akan diperolehinya di sana? Dia tahu 
bahawa dia berada di dunia ini kerana sesuatu 
urusan, dan segala apa yang berlaku kepadanya telah 
ditentukan Allah untuk kesempurnaan urusan .itu. 
Seterusnya dia tahu bahawa dunia ini adalah sawah 
bendang Akhirat dan bahawa segala perbuatannya 
sama ada kecil atau besar akan mendapat balasan. 
Dia tahu dia tidak diciptakan sia-sia dan tidak akan 
ditinggalkan percuma dan dia tidak akan berlalu 
hilang begitu sahaja. 


Dari ma'rifat inilah hilangnya segala perasaan 
kegelisahan, keraguan dan kesangsiannya dan segala 
rasa binggung yang lahir dari kejahilan terhadap asal- 
usul kejadian dirinya dan kesudahan hidupnya, juga 
rasa bingung yang terbit dari ketidakmampuannya 
untuk melihat liku-liku jalan yang dijalaninya, juga 
rasa bingung yang tercetus dari ketiadaan 
kepercayaan terhadap hikmat yang tersembunyi di 
sebalik kedatangan dan pemergiannya dari dunia ini 
dan di sebalik perjalanannya di jalan hayat itu. 

Dari ma'rifat ini lenyaplah perasaan yang dirasakan 
oleh 'Umar al-Khayam yang diungkapkan di dalam 
sajaknya yang bermaksud: 


AKA ga Ong Ab S3 yong BB pal yaa gi mua 


OA opal an IS sal data DI sentas Sya 
Aku pakai baju hidup tanpa berbincang lebih dahulu, 
Aku jadi bingung di tengah aneka ragam fikiran, 

Lambat laun akan kutinggalkan baju itu dari badan, 


Aku tidak tahu mengapa aku datang dan 
di mana kesudahannya? 


Tetapi seorang Mu'min mengetahui dengan hati 
yang yakin, dengan dhamir yang tenteram dan 
dengan jiwa yang riang bahawa dia memakai baju 
hidup itu dengan perencanaan Allah yang 
mengendalikan pentadbiran alam al-wujud dengan 
pengendalian Yang Maha Bijaksana dan Maha Pakar. 
Tangan gudrat Allah yang menyalutkan baju itu ke 
badannya adalah lebih bijaksana dan lebih pengasin 
dari dirinya sendiri, kerana itu ia tidak perlu 
berbincang dengan baju hidup itu kerana ia tidak 
mungkin memberikan sesuatu garis panduan 
kepadanya sebagaimana yang dapat diberikan Allah 
Yang Maha Mengetahui dan Maha Melihat itu. Allah 
menyalutkan baju hidup itu ke badan manusia supaya 
ia melaksanakan peranan yang tertentu di alam buana 
ini, di mana dia menerima kesan dari segala apa yang 
ada di dalamnya dan memberi kesan kepadanya, 
sedangkan peranan ini adalah selaras dengan segala 
peranan yang dilaksanakan oleh seluruh makhluk 
sama ada yang tidak bernyawa atau bernyawa sejak 
permulaan ia diwujudkan ke alam ini hingga akhirnya. 


Jadi, seorang Mu'min itu tahu mengapa ia datang 
ke dunia ini dan dia juga tahu ke mana 
kesudahannya. Dia tidak bingung di tengah-tengah 
aneka ragam fikirannya, malah ia meneruskan 
perjalanannya dan melaksanakan peranannya dengan 


tenteram dan yakin. Malah apabila mar'rifat 
imaniyahnya meningkat lebih tinggi ia dapat 
meneruskan — perjalanannya — dan — menunaikan 


peranannya dengan penuh riang dan gembira, kerana 
ia benar-benar merasa betapa indah dan besarnya 
kurnia usia atau baju hidup yang diterima dari tangan 
kemurahan Allah yang Maha Pengurnia, Maha Cantik, 
Maha Seni, Maha Penyayang dan Maha Pengasih itu, 
juga pemberian peranan yang besar itu yang akan 
ditunaikannya itu biar bagaimana sukar sekalipun 
sehingga ia pulang kembali kepada Tuhannya dengan 
perasaan penuh rindu. 


Juga lenyapnya perasaan yang pernah saya alami di 
zaman kegelisahan dan kehampaan sebelum saya 
hidup di bawah bayangan Al-Our'an dan sebelum 
Allah S.W.T. membawa saya ke bawah naungan-Nya 
Yang Maha Pemurah. Itulah perasaan hampa dan 
kecewa yang disalutkan jiwa saya yang merana ke 
atas seluruh alam yang saya ungkapkan dalam sebuah 
sajak saya: 

Alam buana berdiri bingung ke mana 

ja akan pergi, 

Kenapa dan bagaimana jika ia mahu pergi, 

Penat lelah kosong belaka dan semua usaha rugi, 
Berakhir dengan kesudahan tetap 

yang tidak diredhai. 


Pada hari ini - Alhamdulillah - saya mengetahui 
bahawa tiada satu usaha pun yang rugi dan sia-sia 
kerana setiap usaha akan dibalas, dan tiada 
kepenatan yang sia-sia kerana setiap kepenatan itu 
memberi hasilnya. Kesudahan hidup tetap memberi 
kepuasan dan ia akan ditentukan di hadapan Allah 
Yang Maha Adil dan Maha Penyayang. Pada hari ini - 
Alhamdulillah - saya merasa bahawa alam buana ini 
tidak lagi berdiri bingung, kerana rohnya beriman 
kepada Allah, bertawajjuh kepada-Nya dan bertasbih 
memuji-Nya. Alam buana ini sedang meneruskan 
perjalanannya mengikut peraturan dan undang- 
undang yang ditentukan Allah kepadanya dengan 
patuh, redha dan berserah diri. 


Ini merupakan satu keuntungan yang amat besar 
kepada alam perasaan dan pemikiran di samping 
merupakan keuntungan yang amat besar kepada 
alam jasad dan saraf, selain dari itu ia merupakan 
keuntungan yang besar kepada keindahan bekerja, 
berusaha, bergiat, menerima kesan dan memberi 
kesan. 


Iman merupakan satu kekuatan pendorong dan 
tenaga pengumpul atau pengembleng. Sebaik sahaja 
hakikat keimanan itu bertapak di dalam hati, ia terus 
bergerak untuk bertindak dan bekerja, dan untuk 
menegakkan dirinya di alam kenyataan demi 
menyelaraskan gambaran  bathinnya — dengan 
gambaran zahirnya. Iman adalah satu kekuatan yang 
menguasai segara sumber daya gerak yang ada pada 
manusia dan dialah yang menolak manusia maju 
dalam perjalanannya. 


“Itulah rahsia kekuatan 'agidah dalam jiwa manusia 
dan rahsia kekuatan jiwa dengan 'agidah. Itulah 
rahsia mu'jizat-mu'jizat yang telah dilakukan oleh 
'agidah di bumi ini dan masih terus melakukannya 
setiap hari, iaitu mu'jizat-mu'jizat yang mengubahkan 
wajah kehidupan manusia dari sehari ke sehari, 
mu'jizat-mu'jizat yang mendorong individu dan 
kelompok sanggup mengorbankan nyawa mereka 
yang fana dan terbatas demi mencapai kehidupan 
Akhirat yang agung dan tidak fana, mu'jizat-mu'jizat 
yang membuat segelintir individu yang kecil sanggup 
menentang kekuatan kuasa, kekuatan harta dan 
kekuatan besi dan peluru, dan akhirnya seluruh 


Kekuatan itu tewas di hadapan 'agidah yang kuat 


berkobar-kobar di dalam jiwa Mu'min itu. Kekuatan 
yang menewaskan seluruh kekuatan itu bukannya 
kekuatan individu yang fana dan terbatas, malah 
itulah kekuatan Ilahi yang agung yang diambil oleh 

roh individu itu, iaitu kekuatan yang menjadi mata air 
yang tidak pernah kering, surut dan lemah." 8 


"Mu'jizat-mu'jizat yang dibawa oleh 'agidah 
keagamaan dalam kehidupan individu dan kehidupan 
masyarakat itu bukannya berlandaskan kepercayaan- 
kepercayaan dongeng yang sukar dimengerti, dan 
bukannya berasaskan tahyul-tahyul dan khayalan- 
khayalan, malah ia berasaskan sebab-sebab yang 
dapat difaham dan peraturan-peraturan dan undang- 
undang yang tetap mantap. 'Agidah keagamaan 
merupakan satu gagasan semesta yang 
menghubungkan manusia dengan kekuatan-kekuatan 
alam yang zahir dan tersembunyi dan memantapkan 
rohnya dengan kepercayaan dan ketenteraman, di 
samping" membekalkannya dengan tenaga kekuatan 
untuk menentang kekuatan-kekuatan yang fana dan 
undang-undang yang batil dengan kekuatan 
keyakinan kepada pertolongan Allah dan dengan 
kekuatan kepercayaan kepada Allah. Ia memberi 
pentafsiran tentang hubungan-hubungan individu 
dengan manusia, peristiwa-peristiwa dan segala 
sesuatu di sekelilingnya. la menerangkan kepada 
mereka matlamat dan jalan hidup yang sebenar. Ia 
mengembelingkan seluruh tenaga dan kekuatan 


. manusia di sekitar satu paksi dan menolakkannya 


menjurus ke satu arah, yang mempunyai matlamat 
yang terang dan jelas dengan penuh tenaga, 
kepercayaan dan keyakinan.” 


Kekuatan 'agidah itu bertambah kuat lagi dengan 
sebab ia berjalan mengikut garisan perjalanannya 
yang tetap yang diikuti seluruh alam buana zahir dan 
bathin dan dengan sebab seluruh kekuatan yang 
wujud di alam buana ini adalah menjurus ke arah 
tujuan keimanan di mana terletaknya titik 
pertemuannya dengan insan Mu'min dalam 
perjalanannya dan menggabungkan dirinya dengan 
angkatan kekuatan-kekuatan alam yang besar itu 
untuk menegakkan kebenaran dan mengalahkan 
kebathilan walaupun kebathilan itu mempunyai 
kekuatan lahir yang amat ketara pada pandangan 
mata kasar. 


Amat benar firman Allah: 


“Mereka merasa mereka telah berbudi kepadamu kerana 
mereka memeluk Islam. Katakanlah: Janganlah kamu merasa 
berbudi kepada aku dengan keislaman kamu itu, malah 
Allahlah yang telah berbudi kepada kamu dengan memimpin 
kamu kepada keimanan jika benar kamu beriman. “(17) 


8 Dipetik dari bab “Ls 3aidI” di dalam buku “MI el! 
ira 
7 Sumber yang sama. 

Keimanan itulah ni'mat agung yang dikurniakan 
Allah kepada siapa yang layak menerima limpah 
kurnia ini menurut ilmu-Nya. 


Amatlah benar firman Allah itu. Apakah kerugian 
yang dialami orang yang dapat memahami hakikat- 
hakikat, kefahaman-kefahaman, konsep-konsep dan 
perasaan-perasaan keimanan yang dihayatinya di 
sepanjang perjalanannya di muka bumi, di mana ia 
meneruskan perjalanannya di bawah naungan dan 
panduannya? Dan apakah keuntungan yang 
diperolehi orang yang tidak dapat meni'matinya 
walaupun ia hidup dalam kemewahan yang 
melimpah-ruah, makan dan minum dengan bebas 
seperti binatang-binatang ternakan, malah binatang- 
binatang ternakan itu lebih mendapat hidayat dari 
mereka, kerana binatang-binatang itu mengenal iman 
dengan fitrahnya, dan dengan keimanan inilah ia 
menuju kepada Rene Praya 2 dala Kian 


PANTAI 215) 


LN al 
Pa sira 
“Sesungguhnya Allah mengetahui segala sesuatu yang ghaib 


di langit dan di bumi. Dan Allah Maha Melihat segala apa 
yang dilakukan kamu. '"(18) 


Maksudnya, Allah yang mengetahui segala perkara 
yang ghaib di langit dan di bumi, mengetahui pula 
segala perkara yang ghaib yang tersembunyi di dalam 
jiwa dan dhamir manusia, juga mengetahui hakikat- 
hakikat perasaan-perasaan mereka yang berkecamuk 
di dalam hati mereka. Dia mengetahui segala apa 
yang dilakukan manusia menerusi ilmu-Nya bukan 
menerusi kata-kata yang diucapkan mereka, tetapi 
“ menerusi ria' perasaan mereka yang bergelora di 
dalam hati mereka, juga menerusi tindak-tanduk 
mereka yang membenarkan apa yang tersemat di: 
dalam hati mereka. 


Surah ini adalah satu surah yang amat besar, ia 
hampir-hampir merupakan satu-satunya surah yang 
melukiskan ciri sebuah alam atau masyarakat: yang 
luhur, bersih dan sejahtera di samping mendedahkan 
hakikat-hakikat agung dan menanamkan lunas- 
lunasnya di lubuk hati manusia dengan hanya 
menggunakan lapan belas ayat sahaja. 


Kixrixrx 


